Menarik! Cantik Tersusun Penurunan Harga Pada Carta USD/CAD

Harga pada carta pasangan mata wang USD/CAD terus menunjukkan corak penurunan sehingga ke penghujung minggu susulan dolar Kanada disokong oleh kestabilan pasaran minyak mentah.
Menjadi eksport utama Kanada, minyak mentah kembali mendapat permintaan tinggi semula oleh China yang menjadi antara negara pengguna minyak terbesar di dunia.
Walaupun begitu, pelabur turut berwaspada berikutan ekonomi kedua terbesar dunia itu masih bergelut meghadapi krisis pandemik yang kritikal.
Sementara US dolar pula kembali bergerak susut selepas Pengerusi Federal Reserve (Fed) Jerome Powell telah memberi petunjuk untuk pelonggaran polisi lebih lanjut pada masa akan datang.
Faktor yang mendorong penyusutan US dolar tersebut telah menyaksikan harga pada carta USD/CAD jatuh menjunam lebih rendah di bawah paras 1.26700 semalam.
Mencecah paras terendah minggu ini pada zon support 1.26300, harga sedikit meningkat pada dagangan yang bersambung ke sesi Asia pagi ini menuju semula ke paras 1.26700.
 Namun harga yang kekal bergerak di bawah paras halangan Moving Average 50 (MA50) pada rangka masa 1 jam pergerakan harga akan terus memberi isyarat trend bearish kepada pelabur.
Penurunan lebih rendah harga akan dijangkakan sehingga ke paras tumpuan 1.26000 untuk terus merekodkan paras terendah terbaru sejak dagangan April 2018 lalu.
Jika kenaikan harga berlaku, paras 1.26700 pada zon SBR (support become resistance) dan halangan MA50 akan diuji sebelum harga memberi isyarat awal perubahan trend.
Kenaikan harga yang diteruskan berpotensi menuju semula ke zon rintangan pada 1.27800.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Positif Buat Emas Selepas Rintangan $1,950 Akhirnya Ditembusi

Semakin lega pelabur emas lihat lonjakan yang berjaya diteruskan oleh dagangan logam kuning itu pada dagangan Khamis semalam.
Meneliti pergerakan harga pada carta XAU/USD yang mengukur nilai emas berbanding US dolar, kenaikan harga yang dipaparkan semalam akhirnya telah berjaya mengatasi rintangan 1950.00.
Jika diimbas pada minggu lalu, harga telah susut ke bawah paras tersebut dan menguji paras sokongan pada 1900.00.
Namun harga membuat kenaikan semula selepas reaksi mesyuarat FOMC sebelum harga terhalang di paras rintangan 1950.00.
Selepas mendatar di bawah paras 1950.00 hingga bersambung pada awal minggu ini, kenaikan harga akhirnya berjaya melepasi rintangan tersebut sebelum mencatatkan paras ketinggian sekitar 1965.00 pada sesi New York semalam.
Selepas menguji zon SBR (support become resistance) tersebut, harga sedikit susut pada dagangan hari ini (Jumaat) namun masih berlegar di atas paras 1950.00.
Pelabur masih optimis untuk emas meneruskan kenaikan dengan isyarat bullish harga yang berada di atas paras sokongan Moving Average 50 (MA50) pada rangka masa 1 jam.
 Jangkaan untuk kenaikan harga emas diteruskan pada penutup dagangan minggu ini bakal menuju ke paras tumpuan 2000.00 pula.
Jika melepasi paras tersebut pula akan menguatkan semula jangkaan pelabur untuk melihat harga emas kembali mencapai semula ketinggian 2070.00, zon harga tertinggi sepanjang masa buat emas.
Sebaliknya jika harga suram semula susut di bawah paras 1950.00, pelabur perlu bersedia untuk penurunan lebih rendah harga semula.
Zon support pada 1900.00 yang diuji pada minggu lalu bakal kembali dicecah semula selepas harga memberi isyarat untuk perubahan trend bearish.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sektor Pembuatan UK Berkembang Pada Kadar Yang Perlahan

Sektor pembuatan UK terus berkembang dengan kukuh pada bulan September, walaupun dengan kadar yang lebih perlahan. Badan pengkaji pasaran, Markit melaporkan data indeks PMI sektor pembuatan UK pada bulan Septmber jatuh 55.9 berbanding bacaan 56.9 yang dikeluarkan pada bulan Ogos.
Bacaa indeks melebihi 50.0 menunjukkan pertumbuhan dalam industri dan sebaliknya jika bacaan di bawah 50.
Pengeluaran dan tempahan baru kedua-duanya meningkat lebih daripada kadar purata jangka masa panjang. Walau bagaimanapun, hasil kajian menunjukkan tekanan inflasi pada harga barangan semakin meningkat. Hal ini disebabkan oleh kombinasi peningkatan harga komoditi, kadar pertukaran matawang dan juga tekanan daripada lebihan bekalan.
Rob Dobson, ketua ekonomi daripada Markit mengulas, “Walaupun sektor ini secara keseluruhannya  menunjukkan pertumbuhan yang baik pada suku tahun ketiga, namun pergerakan semakin perlahan pada bulan September, menjadi petunjuk momentum semakin hilang”.
 Berdasarkan data yang dikeluarkan pada minggu lepas, ekonomi Britian berkembang pada kadar paling perlahan sejak 2013 dalam tempoh 12 bulan selepas undian Brexit tahun lepas, menambahkan halangan kepada bank pusat England (BoE) untuk menaikkan kadar pada tahun ini
BoE berkata pada September lalu bahawa mereka akan tingkatkan kos pinjaman pada bulan hadapan jika ekonomi dan tekanan harga barangan terus meningkat.
Pasangan matawang GBP/USD didagangkan pada $1.3311, susut 0.64% selepas data dikeluarkan, manakala EUR/GBP meningkat 0.06% kepada 0.8823 pada jam 5.30 petang.
Berikut merupakan pergerakan saham di Eropah:
FTSE 100 : +0.5%
Euro Stoxx 50: +0.3%
France CAC : +0.1%
Jerman Dax: +0.4%


Susulan Komen Farage, GBP/USD Melonjak 110 Pips!

Pound Sterling pada dagangan Isnin telah mencatatkan lonjakan berbanding matawang utama yang lain susulan perkembangan terbaru pilihan raya di Britain.
Pengukuhan Sterling dicetuskan oleh komen daripada Nigel Farage, pemimpin Parti Brexit yang membuat keputusan untuk tidak bertanding merebut kerusi di pilihan raya umum pada Disember nanti. Ini telah memberi laluan untuk Parti Konservatif mengekalkan kemenangan.
Komen tersebut telah menafikan tekanan oleh data-data ekonomi UK yang dilihat tidak begitu memberangsangkan.
Bacaan awal bagi pertumbuhan GDP untuk suku ketiga di UK mencatatkan peningkatan kepada 0.3%, sedikit tersasar berbanding jangkaan 0.4% oleh pasaran.
Sementara data pengeluaran perindustrian serta perkilangan UK turut mencatatkan bacaan yang lemah untuk bulan September.
Dilihat pergerakan harga pada carta pasangan matawang GBP/USD, harga yang bergerak perlahan sejak sesi Asia bermula di paras sekitar 1.27900 telah mencatatkan lonjakan hampir mencecah paras 1.29000 pada ketinggian yang dicapai semalam.
 Lonjakan melebih 110 pips tersebut menguji zon SBR (support become resistance) pada ketinggian semalam sebelum kembali membuat penurunan sekitar 50 pips semula.
Bersambung pada dagangan hari ini, harga bergerak perlahan sejak sesi pasaran Asia bermula.
Jika momentum pengukuhan Pound dikekalkan, harga bakal meneruskan kenaikan ke paras lebih tinggi dengan kenaikan tertinggi dijangka mencecah paras resistance 1.29700.
Namun jika perkembangan Brexit dilaporkan kembali goyah, harga berkemungkinan membuat penurunan semula menuju paras tumpuan pada 1.28100 dan seterusnya pada zon support 1.27800-1.27700.
Lihat gambar carta pasangan matawang GBP/USD di bawah untuk rujukan teknikal analisis anda.


Analisis Teknikal NZD/USD – Timeframe H1 – 21/2/2018

Pergerakan NZD/USD mulai bearish sejak Isnin lalu, dan jika diperhatikan ketika ini harga NZD/USD kini berada di zone buy dan berpotensi membentuk pattern bullish flag selagi ia tidak breakout Key Support 0.7300.
 Jika ia breakout Key Resistance hari ini 0.7355, NZD/USD berpotensi tinggi untuk mulai kembali bullish dan target terhampir yang boleh dicapai adalah sekitar harga 0.7385 atau ke 0.7410/00. Oleh itu, kebarangkalian ketika ini lebih kuat ke arah bullish selagi ia tidak breakout Key Support.
Walaubagaimanapun, jika breakout Key Support, NZD/USD akan mencapai ke harga lebih rendah iaitu 0.7270/60.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


‘King’ USD Dominasi Pasaran Pada Awal Minggu!

US dolar didagangkan sedikit berubah pada sesi Asia setelah mengakhiri dagangan minggu lalu dengan lebih kukuh berbanding pesaing utamanya.
Raja mata wang itu meraih sokongan untuk melonjak tinggi pada minggu lepas walaupun terdapat tanda-tanda inflasi Amerika Syarikat semakin perlahan.
Tumpuan pelabur kini disasarkan kepada ucapan daripada beberapa pembuat dasar Federal Reserve (Fed) pada minggu ini yang turut bakal menyaksikan penampilan Pengerusi Jerome Powell pada hari Jumaat.
Dalam pada itu, ketidakpastian mengenai isu siling hutang (debt ceiling) dilihat terus mempengaruhi sentimen pasaran.
Perbincangan antara Presiden Joe Biden dan penggubal dasar tertinggi mengenai isu tersebut yang sepatutnya berlangsung pada hari Jumaat ditangguhkan kepada hari Selasa.
Susulan pengukuhan US dolar, mata wang yang paling terjejas adalah dolar Aussie dan New Zealand, di mana kiwi merosot rendah selepas data menunjukkan jangkaan inflasi turun kepada 2.79% daripada 3.30% pada suku pertama.
 Sementara itu, pelabur dolar Aussie akan memberi fokus kepada terbitan laporan minit mesyuarat Reserve Bank of Australia (RBA) yang bakal menjelaskan keputusan mengejut bank pusat itu baru-baru ini.
Di samping itu, mata wang euro tergelincir lebih jauh ke paras terendah satu bulan setelah ditolak jatuh oleh dagangan US dolar yang lebih kuat.
Selain itu, pound turut menjunam rendah setelah gagal mengekalkan kedudukannya di paras tertinggi satu tahun yang dicapainya minggu lalu.
Perhatian pelabur pound minggu ini akan terarah kepada keluaran data pekerjaan UK pada hari Selasa.
Turut mempamerkan penyusutan adalah dolar Kanada dan yen yang didagangkan lebih rendah berbanding US dolar pada sesi Asia.
Kepada pembaca atau trader Intraday, jangan lupa untuk sertai “Lucky Draw RM3,000” dari SaracenMarkets bulan ini. Untuk info lanjut, boleh whatsapp admin kami. Mana tahu rezeki anda bulan ini. KLIK SINI


Adakah Ini Isyarat Permulaan Trend Bullish Untuk EUR/USD?

Pergerakan harga perlahan ekoran pelabur berwaspada menjelang pilihan raya Amerika Syarikat (AS) dengan undian akan bermula pada hari ini.
Momentum pengukuhan US dolar mula mendatar selepas pengukuhan dipamerkan sejak minggu lalu berbanding mata wang utama yang lain.
Mata wang Euro pula bergerak lemah walaupun data-data ekonomi Eropah diterbitkan semalam mencatatkan bacaan yang baik bagi sektor pembuatan di Itali, Perancis dan Jerman.
Sementara, data PMI pembuatan AS tinjauan ISM yang diterbitkan di sesi New York mencatatkan bacaan lebih tinggi berbanding jangkaan dengan bacaan tertinggi sejak penghujung 2018.
Pada pergerakan harga bagi carta pasangan EUR/USD, harga telah membuat penurunan sepanjang minggu lalu dan mendatar pada sesi dagangan awal minggu ini.
Pada dagangan Isnin semalam, harga berlegar di atas paras support 1.16200 sebelum memperlihatkan kenaikan di penghujung sesi New York yang bersambung ke sesi Asia pagi ini.
 Harga dilihat perlahan menguji paras halangan Moving Average 50 (MA50) pada rangka masa 1 jam pergerakan harga yang akan menjadi penanda aras bagi perubahan trend bullish.
Jika harga berjaya bergerak lebih tinggi, zon SBR (support become resistance) 1.16900 akan menjadi sasaran harga sebelum ke paras 1.17200.
Namun jika harga kembali membuat penurunan semula, zon support 1.16100 akan diuji untuk harga meneruskan penurunan ke paras lebih rendah.
Destinasi penurunan seterusnya dilihat ke paras tumpuan 1.15000 yang menjadi paras rintangan harga pada Mac lalu sebelum berjaya ditembusi pada dagangan Julai.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kejatuhan Jualan Runcit Australia Petanda Kurang Baik Untuk RBA?

Jualan runcit Australia jatuh lebih rendah pada bulan Julai ketika banyak kedai dan perkhidmatan ditutup susulan langkah sekatan yang dilaksanakan di bandar-bandar besar di tengah penularan varian delta yang semakin meningkat.
Terbaru, Biro Statistik Australia (ABS) melaporkan penjualan runcit menguncup sebanyak 2.7% pada bulan lalu daripada penurunan 1.8% yang dicatatkan pada bulan Jun. Ini adalah penurunan terbesar tahun ini dan bahkan lebih buruk daripada ramalan pasaran untuk kejatuhan 2.3%.
Sektor runcit bernilai AS $ 360 bilion menyumbang sekitar 18% daripada keluaran dalam negara kasar dan kelemahan selanjutnya dijangka bulan ini kerana penutupan melanda Melbourne dan Canberra.
 Sementara itu, penjualan di negeri New South Wales (NSW) menjunam hampir 9% pada bulan Julai, dan penurunan yang serupa kemungkinan berlaku untuk Victoria pada bulan Ogos.
Ekoran daripada bacaab mengecewakan ini, penganalisis kembali meramalkan bahawa Reserve Bank of Australia (RBA) akan menarik semula rancangan untuk melakukan pengurangan pembelian bon pada mesyuarat polisi September nanti.
Terdahulu, RBA mengekalkan rancangannya untuk mengurangkan kadar pembelian bon mulai awal September. Namun, dengan angka kes harian telah mencecah lebih 1000 buat pertama kali sejak pandemik melanda negara itu, para pembuat dasar mungkin akan mempertimbangkan semula keputusan tersebut.
Susulan penerbitan data tersebut, dolar Aussie didagangkan sedikit berubah di sekitar harga 0.72360 berbanding US dolar pada sesi Asia.


Laporan News dan Event Besar Yang Menggerakkan Pasaran Pada Minggu Lalu (16-20 April)

Matawang US dollar adalah matawang terkuat pada minggu lalu dengan matawang Amerika Syarikat ini menguat berbanding matawang utama dunia yang lain. Indeks US dollar merekodkan kenaikan pada minggu lalu selepas jatuh pada minggu sebelum itu.
Pada mulanya US dollar bermula lemah, tetapi selepas itu beransur pulih dan menguat berikutan kebimbangan yang pulih terhadap tindakan dan komen-komen Trump.
Secara khususnya kebimbangan terhadap serangan peluru berpandu oleh Amerika Syarikat ke Syria semakin pulih pada Selasa dengan matawang greenback memulakan kenaikan pada hari tersebut. Pengukuhan US dollar ketika itu banyak disokong oleh kelemahan Euro dan Pound.
US dollar semakin mengukuhkan kedudukannya pada sesi New York pada Selasa di mana kenaikan matawang greenback banyak disokong oleh komen-komen hawkish ahli The Fed.
US dollar meneruskan kenaikan sehingga Rabu dengan tiada bukti-bukti jelas yang menyokong kenaikan. Dengan tidak banyak berita politik mengganggu pasaran dan prestasi GBP dan Euro yang kurang memberangsangkan, telah banyak menyokong kenaikan US dollar.
Data-data ekonomi sepanjang minggu lalu juga dilihat agak memberangsangkan dengan data-data ‘medium-impact’ merekodkan bacaan positif.
Akhir sekali, greenback juga mendapat banyak sokongan daripada kenaikan Hasil-Bon 10-tahun AS (US10-yr yield) yang mana membuat kenaikan sejak Selasa sehingga Jumaat. Hasil bon kini berada di sekitar 2.98% hampir mencapai 3%.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

9 – 13 April
16 – 20 April

Eur/Usd- Naik 136 pip
Eur/Usd – Jatuh 163 pip

Usd/Jpy – Naik 117 pip
Usd/Jpy – Naik 98 pip

Gbp/Usd– Naik 223 pip
Gbp/Usd – Jatuh 379 pip

Usd/Chf- Naik 112 pip
Usd/Chf – Naik 182 pip

Usd/Cad– Jatuh 275 pip
Usd/Cad – Naik 239 pip

Aud/Usd– Naik 157 pip
Aud/Usd – Jatuh 157 pip

Nzd/Usd– Naik 133 pip
Nzd/Usd – Jatuh 171 pip

Jom kita lihat ulasan event dan data penting pada minggu lalu:

Data jualan runcit AS (Isnin)

Data jualan runcit (retail sales) merekodkan bacaan positif dengan kenaikan 0.6% berbanding jangkaan 0.4%. Data teras (Core retail sales) pula menepati jangkaan pasaran dengan kenaikan 0.2%.

Data pengeluaran industri China (Selasa)

Pengeluaran industri di China merosot dengan hanya merekodkan kenaikan 6.0% berbanding jangkaan 6.4% dan bacaan sebelum ini 7.2%.

Data pekerjaan UK (Selasa)

 Gaji dalam tempoh 3 bulan sehingga Februari hanya meningkat 2.80% tidak berubah daripada bacaan sebelum ini. Namun, bacaan terkini kurang daripada jangkaan pasaran 3.00%. Reaksi awal kepada pasaran forex adalah kejatuhan matawang GBP selepas data ini dikeluarkan.

Indeks ZEW sentimen ekonomi Jerman (Selasa)

Sekali lagi petunjuk ZEW sentimen ekonomi Jerman mengalami kejatuhan mendadak pada April 2018 dengan jatuh ke paras -8.2 mata berbanding bulan Mac yang meningkat 5.1 mata. Jangkaan pasaran untuk data kali ini adalah sentimen jatuh sebanyak -0.8.

Data inflasi UK (Rabu)

Bacaan tumpuan pasaran iaitu harga pengguna (CPI) jatuh kepada 2.5% yang meleset daripada jangkaan 2.7%. Manakala bacaan teras harga pengguna (Core-CPI) yang tidak mengambil kira produk seperti makanan, tenaga, alkohol dan tembakau meningkat 2.3% bulan lalu berbanding jangkaan 2.5%. Bacaan-bacaan inflasi yang lain turut meleset daripada jangkaan. Indeks harga runcit (RPI) juga hanya meningkat 3.3% secara tahunan pada Mac berbanding jangkaan 3.5%.

Data inflasi Zon-Eropah (Rabu)

Bacaan tumpuan pasaran iaitu harga pengguna (CPI) jatuh kepada 1.3% berbanding jangkaan 1.4%. Bacaan kali ini semakin mengurangkan potensi pengetatan polisi monetari ECB dengan minit mesyuarat sebelum ini menunjukkan komen yang dovish.

Penetapan polisi monetari Kanada (Rabu)

Bank of Canada (BoC) seperti dijangka mengekalkan kadar faedahnya di paras 1.25% pada 18 April. Bank pusat juga mengatakan inflasi kekal hampir dengan 2% dengan faktor sementara telah hilang.
Bank pusat mengakui bahawa pertumbuhan ekonomi Kanada pada suku pertama lebih rendah berbanding jangkaan, tetapi menjangka ia akan meningkat semula pada suku kedua.
Bank pusat masih lagi menegaskan bahawa mereka akan terus berhati-hati dengan kenaikan kadar faedah di masa hadapan. Hal ini lah yang menyebabkan kejatuhan CAD selepas polisi diumumkan.
Akhir sekali BoC mengatakan kadar faedah lebih tinggi adalah perlu dari masa ke semasa, walaupun polisi monetari yang akomodatif (menyokong) masih diperlukan bagi mengekalkan inflasi di sekitar sasaran.
Secara keseluruhan, tidak banyak kenyataan yang lebih hawkish oleh BoC dalam kenyataan awal. Oleh itu, CAD terus jatuh disebabkan jangkaan pasaran yang meleset kerana pasaran mengharapkan kenyataan yang lebih optimistik dalam mesyuarat kali ini.

Data inflasi CPI Kanada (Jumaat)

Data-data ekonomi yang dikeluarkan oleh Kanada jelas mengecewakan dengan bacaan inflasi, CPI meleset daripada jangkaan pasaran dan jatuh daripada bacaan sebelum ini. CPI hanya meningkat 0.3% pada bulan lalu berbanding jangkaan kenaikan 0.4% dan bacaan sebelum yang meningkat 0.6%.
Dalam data lain, bacaan jualan runcit teras (Core retail-sales) tidak berubah pada bulan lalu berbanding jangkaan kenaikan 0.4%. Bacaan kali ini juga dilihat jatuh mendadak daripada kenaikan sebelum ini sebanyak 1.0%.


Potensi 140 Pips Penurunan Pada GBP/JPY Jika Breakout Support 144.800

Debat parlimen UK akan menjadi tumpuan pada minggu ini untuk pelabur mendapatkan gambaran hala tuju Brexit yang lebih jelas selepas ini. Undian ketiga Brexit akan menentukan keputusan yang seterusnya namun Perdana Menteri Britain Theresa May telah menyatakan bahawa sokongan yang diperolehi tidak cukup meyakinkan untuk undian Brexit seterusnya.
Dengan itu, Sterling dilihat gagal untuk mengukuhkan dagangan pada permulaan minggu ini ekoran perkembangan semasa Brexit yang masih berisiko.
Sementara itu, sentimen pasaran yang dilihat semakin pulih bakal memberikan kelebihan terhadap matawang safe-haven Yen.
Dagangan Yen dilihat masih stabil selepas penetapan kadar faedah yang kekal rendah oleh bank pusat pada dua minggu yang lalu. Bank pusat terus komited mengekalkan dasar monetari yang longgar dan tidak melihat untuk mengubah pendirian dasar buat masa ini.
Namun, Yen turut merupakan matawang yang sensitif terhadap perubahan sentimen dalam pasaran ekoran pelaburan yang lebih selamat akan menjadi pilihan pelabur dalam situasi pasaran yang berisiko dan mempengaruhi permintaan terhadap matawang Yen.
Jika diperhatikan dagangan pada chart pasangan matawang GBP/JPY, harga dilihat masih menguji paras support 144.800 sejak minggu lalu sehingga dagangan semalam di mana harga gagal membuat penurunan ke paras lebih rendah.
Kenaikan harga yang dibuat semalam berjaya menyentuh paras resistance MagicR1 pada indicator Moshed Magic Line semalam sebelum kembali membuat penurunan ke paras 144.800 semula.
 Dagangan bersambung pada hari ini melihatkan harga naik lebih tinggi melepasi paras Magic Pivot 145.154 namun harga kembali berlegar di paras tersebut semula.
Jika harga terus membuat kenaikan, jangkaan kenaikan harga akan menuju ke paras sekitar 146.854 (MagicR3) yang berada pada paras tumpuan harga pada chart GBP/JPY.
Namun jika harga berjaya breakout paras support 144.800, harga bakal turun menguji paras support terdahulu yang berada lebih rendah iaitu pada sekitar paras 143.700 dengan mencatatkan 140 pips penurunan harga.
Lihat gambar chart pasangan matawang GBP/JPY di bawah untuk rujukan analisis teknikal anda. Perhatikan paras support dan resistance pada indicator Moshed Magic Line bagi membantu anda menentukan paras tumpuan harga.

Paras support: 144.518, 143.986, 143.350.
Paras resistance: 145.686, 146.322, 146.854.


Laporan Positif Dari EIA Membantu Pengukuhan Minyak Mentah!

Harga minyak mentah meningkat pada Khamis dalam dagangan sesi Asia, sekali gus meneruskan kenaikan daripada sesi sebelumnya selepas data rasmi menunjukkan penyusutan dari stok simpanan minyak mentah di AS.
Harga minyak mula melonjak semalam selepas laporan pasaran dan data rasmi dikeluarkan menunjukkan tanda-tanda bahawa isu lebihan global sejak tiga tahun lalu bakal berakhir walaupun dalam momentum yang agak perlahan.
WTI mentah meningkat sebanyak 28 sen atau sebanyak 0.6 peratus kepada $49.14 setong manakala minyak Brent melonjak sebanyak 34 sen. Komoditi ini mencatat peningkatan pertama setelah menjunam sebanyak 7 hari berturut-turut.
Penanda aras minyak mentah telah mula bangkit dari paras terendah sejak anggota OPEC bersetuju untuk mengurangkan pengeluaran minyak mentah.
 Data dari EIA sebelum ini menunjukkan bahawa stok minyak mentah di AS merosot pada minggu lepas, sekali gus mencatat penurunan mingguan yang pertama dalam minggu ke-9 berturut-turut.
Inventori jatuh sebanyak 237,000 tong pada minggu berakhir 10 Mac lalu berbanding jangkaan kenaikan sebanyak 3.7 juta tong oleh penganalisis pasaran.
Inventori minyak mentah telah diawasi dengan ketat bagi mendapatkan petunjuk sama ada perjanjian OPEc telah membantu mengurangkan bekalan atau tidak.
Pasaran minyak juga mula bullish apabila Agensi Tenaga Antarabangsa berkata dalam laporan tahunannya bahawa permintaan minyak mentah akan meningkat seiring dengan bekalan bagi separuh pertama tahun ini.
Fed Umum Kenaikan Kadar Sehingga 1.00 Peratus!


Terlepas Daripada Semua Pendakwaan, Donald Trump Tidak Dipecat!

Senat Amerika Syarikat pada Rabu telah memutuskan untuk melepaskan Presiden Donald Trump daripada dua pendakwaan ke atasnya membabitkan kes penyalahgunaan kuasa dan menghalang tugas Kongres.
Setelah dua minggu perbicaraan ke atas Trump dijalankan, seramai 52 ahli Senat bersetuju untuk membebaskan beliau daripada tuduhan kes penyalahgunaan kuasa sementara 48 lagi tidak bersetuju.
Bagi pertuduhan menghalang tugas Kongres pula, seramai 53 ahli bersetuju untuk melepaskannya manakala 47 lagi tidak bersetuju.
Dengan memperoleh 2/3 undian majoriti, Trump dibebaskan dari pendakwaan ke atasnya dan tidak akan disingkirkan daripada jawatannya sebagai presiden.
 Beliau merupakan presiden ketiga dalam sejarah Amerika Syarikat yang berdepan dengan pemecatan dan terlepas daripada pendakwaan.
Sementara itu, menurut seorang pegawai kanan pentadbiran, Trump dikatakan menonton pengundian itu bersama pembantu utamanya di ruang makan White House.
Melalui laman twitternya, Trump memberitahu bahawa beliau akan membuat satu kenyataan mengenai pembebasannya pada hari ini.
Perkara ini sememangnya dijangkakan lebih awal memandangkan majoriti kuasa di Senat dipegang oleh parti Republikan pimpinan Trump, malah semua permohonan untuk mendapatkan keterangan saksi dalam perbicaraan juga ditolak.


UK Catat Kematian Pertama Akibat Omicron, Pasaran Matawang Tertekan!

Dolar Amerika didagangkan meningkat di paras tertinggi satu minggu berbanding kebanyakan matawang utama dengan sokongan dari jangkaan yang hawkish menjelang mesyuarat polisi FOMC minggu ini.
Pertemuan Federal Reserve (Fed) selama dua hari, dijangka akan menyaksikan pengumuman mengenai pelaksanaan program pembelian bon akan ditamatkan lebih awal dari jangkaan dan berpotensi untuk melihat kenaikan kadar pada tahun depan.
Pada sesi Asia, indeks dolar diperdagangkan lebih tinggi di sekitar harga 96.40 berbanding kebanyakan matawang utama.
Sementara itu, US dolar turut mendapat manfaat sebagai safe-haven susulan laporan terbaru daripada UK yang mengatakan hasil kajiannya menunjukkan dua dos vaksin Covid-19 semasa tidak memberi antibodi peneutral yang mencukupi terhadap Omicron.
 Bukan itu sahaja, malah, Britain turut melaporkan kematian pertama di dunia disebabkan varian Omicron. Ini berlaku sehari selepas Perdana Menteri Boris Johnson memberi amaran mengenai gelombang jangkitan daripada varian baharu itu di UK.
Berita kurang baik ini telah mendorong matawang pound kembali di bawah tekanan dengan didagangkan lebih rendah pada 1.3200 berbanding US dolar.
Dalam pada itu, ekonomi gergasi kedua China juga telah mengesan kes pertama jangkitan Omicron pada hari Isnin, menyebabkan pasaran semakin bimbang.
Matawang sensitif risiko, dolar Aussie dan kiwi terus diniagakan suram berikutan laporan tersebut yang dibimbangi akan membebankan ekonomi global.


GBP/USD Pecah Rekod Paras Tertinggi Terbaru Sejak April 2018!

Penyusutan US dolar yang berterusan sehingga penghujung minggu telah memberi ruang untuk Pound Sterling mengukuh sehingga mempamerkan lonjakan ke paras tertinggi yang baru pada carta harga pasangan GBP/USD.
Setelah pengukuhan Pound Sterling disokong oleh kenaikan kadar inflasi di UK pada data yang diterbitkan Rabu lalu, tumpuan akan terarah pula pada data jualan runcit UK serta data PMI pembuatan dan perkhidmatan yang akan diterbitkan pada sesi Eropah hari ini.
Berdasarkan pergerakan harga, trend masih kekal bullish selepas harga melonjak melepasi zon rintangan 1.37000 dan mencatatkan paras tertinggi terbaru sejak April 2018 di paras 1.37400.
Namun pergerakan harga dilihat lebih mendatar dan perlahan semula susut sedikit dan masih bergerak di atas paras 1.37000.
Paras 1.37000 akan menjadi paras sokongan harga atau zon RBS (resistance become support) terbaru sebelum kenaikan lebih tinggi dijangkakan pada sesi berikutnya.
 Kenaikan harga mampu mencapai sehingga ke paras ketinggian 1.38000 sekiranya US dolar kekal bergerak lemah dalam pasaran.
Sebaliknya jika harga menjunam semula di bawah paras 1.37000, paras sokongan Moving Average 50 (MA50) pada timeframe 1 jam akan diuji sebelum penurunan lebih rendah akan memberi isyarat perubahan trend bearish semula.
Seterusnya penurunan harga dijangka menuju zon RBS (resistance become support) 1.36000 sebelum kejatuhan lebih rendah harga ke paras 1.35000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Pengeluar PPI Amerika Syarikat 0.4% Melebihi Jangkaan Pasaran

Inflasi harga pengeluar US dan bacaan teras (Core-PPI) meningkat lebih daripada jangkaan pada Oktober. Jangkaan pasaran adalah bacaan yang lebih rendah daripada sebelum ini. Oleh itu, bacaan data hari ini adalah satu perkara yang mengejutkan.
Dalam laporan data yang dikeluarkan pukul 9.30 malam pada Selasa, harga pengeluar (Producer Price Index, PPI) meningkat 0.4% bulan lalu melebihi jangkaan kenaikan 0.1%. Catatan bulan lalu adalah sama dengan bacaan pada bulan sebelum itu.
Dari segi bacaan tahunan (y/y), harga pengeluar meningkat 2.8% pada Oktober berbanding jangkaan kenaikan 2.4%. Untuk rekod, bacaan pada September naik 2.6%.
 Harga pengeluar teras (Core-PPI) yang tidak mengambil kira harga makanan dan tenaga turut meningkat 0.4% pada Oktober melebihi jangkaan 0.2%.
Dari segi tahunan (y/y) data ini meningkat pada kadar tahunan 2.4% pada Oktober, melebihi jangkaan 2.3% dan kenaikan pada September 2.2%.
Harga teras (Core) dilihat sebagai bacaan petunjuk yang lebih baik dari segi jangka panjang untuk melihat tekanan inflasi. Ini adalah kerana ia tidak mengambil kira harga barangan yang volatile (mudah berubah) seperti makanan.
Selain itu, apa yang perlu diingat adalah apabila pengeluar membayar harga yang lebih tinggi untuk mengeluarkan barang, biasanya mereka juga akan mengenakan harga lebih tinggi kepada pelanggan-pelanggan mereka.


Ulasan Penetapan Kadar & Situasi Ekonomi Jepun Ketika Ini

Bank of Japan (BoJ) mengekalkan polisi monetari dalam penetapan kadar pagi tadi, yang menepati jangkaan pasaran. Kadar polisi dikekalkan pada -0.10% dalam undian 7-2 oleh ahli-ahli BoJ. BoJ juga mengekalkan program pembelian bon kerajaan berjumlah 80 trillion Yen, dengan mengekalkan kadar hasil-bon di sekitar 0.00%.
Ada sedikit perubahan dalam prospek pertumbuhan ekonomi di mana pertumbuhan ekonomi pada 2016 dinaikkan kepada 1.4% dari kadar 1.0% sebelum ini. Manakala pada 2017 prospek juga dinaikkan kepada 1.5% dari 1.3%, manakala 2018 pertumbuhan dinaikkan dari 0.9% kepada 1.1%.
Ramalan kepada inflasi tidak banyak berubah kali ini.
Sejak membuat sedikit perubahan pada September lalu, BoJ dilihat lebih kepada pendirian tunggu dan lihat perubahan ekonomi Jepun. IMF (International Monetary Fund) sebelum ini meramalkan Jepun akan bertumbuh 0.8% tahun ini dan 0.5% pada 2018.
 Dalam data yang dikeluarkan pada Selasa menunjukkan isyarat yang baik dalam ekonomi Jepun. Kadar penagguran masih berada di paras rendah 3.1% dengan peningkatan jumlah pekerjaan.
Namun, data perbelanjaan Isirumah mencatatkan penyusutan sedikit sejak 10 bulan lalu yang menunjukkan pasaran buruh yang semakin kukuh dengan polisi akomodatif terus menyokong perbelanjaan di Jepun.
Akhirnya, kerajaan Jepun mengatakan pengeluaran industri akan menjadi petunjuk ekonomi yang akan diberi perhatian. Aktiviti perkilangan sebelum ini mencatatkan kenaikan 0.5% lebih dari jangkaan 0.4%.
Pentadbiran Jepun akan terus memerhati tindakan dari pentadbiran US, kerana impak US yang begitu signifikan kepada Jepun. Trump yang sebelum ini mengatakan US dolar sangat kuat telah menyebabkan Yen mengukuh sejak akhir-akhir ini.


Jangkaan Meleset, EUR/USD Sebaliknya Meningkat Selepas Kenaikan Kadar Oleh Fed

Menjadi tumpuan pada awal pagi tadi, keputusan mesyuarat FOMC menepati ramalan pasaran apabila Federal Reserve (Fed) telah meningkatkan kadar faedah daripada 0.25% kepada 0.50%.
Ini menjadi kenaikan kadar yang pertama sejak 2018 dan penggubal polisi melihat beberapa siri kenaikan lagi bakal berlaku sehingga penghujung 2022 berbaki 6 lagi mesyuarat untuk tahun ini.
Namun, agak mengecewakan pelabur apabila jangkaan untuk US dolar mengukuh selepas kenaikan kadar oleh Fed, meleset. US dolar mengakhiri dagangan sesi New York dengan pergerakan suram.
Penganalisis melihat situasi ini adalah normal walaupun bertentangan dengan kebiasaan pengukuhan mata wang yang berlaku selepas kenaikan kadar oleh bank pusat.
Oleh kerana pelabur telah mendapat petunjuk untuk pengetatan polisi yang akan mengukuhkan US dolar untuk tempoh yang lebih panjang, berkemungkinan pengambilan untung (profit taking) berlaku untuk posisi belian US dolar oleh pemain pasaran yang lebih awal sebelum mesyuarat.
Dan dijangka untuk US dolar kembali mengukuh berkemungkinan seawal minggu hadapan, namun bergantung juga kepada perkembangan isu semasa seperti krisis perang Rusia-Ukraine yang mempengaruhi sentimen pasaran.

 Pada carta harga pasangan mata wang EUR/USD, gagal untuk meneruskan penurunan lebih rendah, harga telah pamerkan corak kenaikan yang melepasi paras 1.1000.
Turut memberikan isyarat untuk bergerak dalam trend bullish, harga kekal disokong oleh paras sokongan Moving Average 50 (MA50) pada rangka masa 1 jam.
Untuk jangkaan kenaikan lebih tinggi, paras sekitar 1.11200-1.11400zon SBR (support become resistance) bakal diuji sebelum menuju pula ke paras tumpuan berikutnya sekitar 1.12000.
Namun waspada jika US dolar kembali mendapat rentak untuk memulakan pengukuhannya, perubahan trend harga bakal dijangkakan.
Penurunan di bawah paras 1.10000 dan juga paras sokongan MA50 akan mendorong jangkaan penurunan lebih rendah harga menuju semula ke zon support pada 1.0800 yang telah menjadi tumpuan pada dagangan awal minggu lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jika Prestasi Pound Terus Suram, GBP/USD Akan Susut Lebih Rendah

Sentimen risk-off awal minggu menyokong pengukuhan US dolar pada dagangan sesi Asia hari ini meneruskan momentum pengukuhan penghujung minggu lalu selepas data harga pengeluar Amerika Syarikat (AS) yang meningkat ke paras tertinggi untuk tempoh 9 setengah tahun.
Pengukuhan US dolar telah kembali memberi tekanan terhadap mata wang utama yang lain dalam pasaran selepas mengambik kesempatan untuk meningkat pada minggu lalu susulan prestasi suram US dolar.
Pound Sterling antara mata wang yang terus menerima tekanan dengan pengukuhan US dolar selepas bergerak lemah sepanjang minggu lalu.
Pada carta harga pasangan mata wang GBP/USD, harga membuat penurunan pada sesi Asia di bawah paras 1.37000. Namun selepas mencecah ke paras 1.36700, harga meningkat semula pada awal sesi Eropah di atas paras 1.37000 semula.
Pelabur akan memberi tumpuan terhadap perkembangan Brexit selepas laporan awal kesepakatan di antara UK dan Kesatuan Eropah (EU) berhubung isu Ireland Utara.
Perkembangan positif Brexit berpotensi untuk mengukuhkan semula dagangan Pound dan melonjakkan harga pada carta GBP/USD menuju semula ke zon SBR (support become resistance) 1.38000.
 Untuk kenaikan lebih tinggi, harga perlu melepasi halangan Moving Average 50 (MA50) pada rangka masa 1 jam untuk isyarat trend bullish semula.
Sebaliknya jika harga menjunam, zon support pada 1.36000 dilihat sebagai destinasi tumpuan buat harga.
Zon tersebut juga turut menyokong lonjakan semula harga pada dagangan awal Februari lalu.
Pelabur juga bersedia untuk terbitan data Keluaran Dalam Negara Kasar (KDNK) bulanan UK yang dijangka meningkat dan menyokong dagangan Pound.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Kekalkan Corak Penurunan Harga Sepanjang Minggu

Matawang Pound Sterling masih menunjukkan corak pergerakan yang lemah untuk permulaan dagangan tahun 2020.
Tekanan terus dirasai selepas pendekatan sukar oleh Perdana Menteri UK Boris Johnson selepas memenangi pilihan raya parlimen, dengan bertegas untuk tidak melanjutkan tempoh peralihan Brexit setakat penghujung 2020.
Ini telah membangkitkan kebimbangan pasaran untuk Britain mencapai perjanjian perdagangan bersama Kesatuan Eropah (EU) selepas pengunduran dari blok tersebut.
Namun begitu, penganalisis ekonomi berpendapat Pound akan kembali mengalami peningkatan pada tahun ini selepas Britain keluar dari EU pada 31 Januari dan akan terus meningkat sehingga akhir tahun 2020.
Meneliti pergerakan harga pada carta pasangan matawang GBP/USD semalam, harga mempamerkan penurunan ketara pada sesi Eropah hampir ke paras 1.30100 sebelum kenaikan perlahan pada sesi New York.
Dagangan yang bersambung pada sesi Asia masih menunjukkan pergerakan menaik yang perlahan sehingga menguji garisan halangan dinamik Moving Average 50 (MA50) sebelum harga turun semula selepas gagal teruskan kenaikan melepasi halangan tersebut.
 Jika penurunan kembali diteruskan harga akan cuba turun lebih rendah ke paras sekitar 1.29700 di mana terdapat zon tumpuan harga di kawasan tersebut.
Penurunan lebih rendah akan menguji pula paras sekitar 1.29100 yang merupakan zon support pada dagangan Disember lalu yang gagal ditembusi harga.
Sebaliknya jika harga berjaya melonjak meneruskan kenaikan, berkemungkinan terdapat isyarat perubahan trend.
Kenaikan seterusnya dilihat akan menuju halangan pada paras tumpuan 1.32000 sebelum menuju paras ketinggian sebelum ini pada 1.27800.
Lihat gambar carta pasangan matawang GBP/USD di bawah untuk rujukan analisis teknikal anda.


3 Peringatan Penting Untuk Anda Mulakan Dagangan Pada Hari Ini

Cuti Umum Di Jepun
Bank tutup diseluruh Jepun hari ini bersempena Hari Sukan dan Kesihatan. Walau bagaimanapun, pasaran hadapan (futures) masih dibuka di kaunter pertukaran Asia seperti New Zealand, Australia, Singapura, Hong Kong dan lain-lain.
Fokus Yen masih tertumpu kepada kempen pilihan raya di Jepun dimana kesemua parti dilihat membawa kehadapan isu GST negara apabila kerajaan Abe bercadang menaikkan cukai daripada 8% kepada 10% tahun depan. Yen terikat dengan sentimen yang berlaku di Korea Utara selepas ada desas-desus mengatakan mereka akan mula menjalankan ujian peluru berpandu yang baru minggu ini.
Hal-hal Yang Berkaitan Di Zon Eropah
Jerman merupakan penyumbang terbesar dalam kesatuan Eropah (EU) dengan memiliki hampir 21.1 peratus daripada GDP EU pada tahun 2016. Parti CDU di bawah pimpinan Angela Merkel masih lagi dalam proses rundingan bersama parti FDP dan parti Hijau bagi membentuk sebuah kerajaan campuran selepas parti CDU tidak berjaya membawa pulang majoriti kerusi pada pilihan raya bulan September lalu. Keputusan pembentukan kerajaan di Jerman antara ssalah satu faktor yang akan menentukan kekuatan matawang Euro di masa hadapan.
 Selain itu fokus hari ini tertumpu kepada keputusan di parlimen Catalonia berkenaan undian kemerdekaan mereka keluar daripada Sepanyol. Walaupun kerajaan Sepanyol tidak mengiktiraf undian tersebut, penganalisis tetap akan melihat sejauh mana keputusan di parlimen hari ini akan memberi kesan kepada Sepanyol dengan Catalonia memegang hampir 20 peratus GDP negara. Selain itu Sepanyol juga penyumbang ke-5 terbesar ekonomi zon Eropah, oleh itu perubahan di Sepanyol turut akan memberi impak kepada kedudukan ekonomi dalam kesatuan EU.
Jerman akan mengeluarkan data pengeluaran industri bulan ke bulan (m/m) pada jam 2 petang dengan jangkaan peningkatkan 0.9% pada bulan September.

Cuti Umum di Kanada dan US
Bank di Kanada dan US juga ditutup berikutan cuti Hari Kesyukuran dan pasaran dijangka akan bergerak perlahan pada hari ini. Indeks US dolar secara keseluruhannnya berjaya mengekalkan pengukuhan 4 minggu berturut-turut walaupun sedikit di tekan dengan sentimen risk-off yang dimainkan oleh Korea Utara pada akhir dagangan Jumaat lalu. Antara fokus selepas NFP adalah data-data yang menjadi tumpuan Fed seperti bacaan inflasi, data pekerjaan dan juga ulasan-ulasan ahli Fed.


Kenapa USD Beri Reaksi Bertentangan Walaupun Kadar Faedah Naik?

Reaksi US dolar susulan keputusan polisi FOMC tidak seperti diharapkan apabila mata wang gergasi itu didagangkan menyusut pada sesi Asia.
Federal Reserve (Fed) menepati jangkaan dengan menaikkan kadar faedah sebanyak 25 mata asas kepada 0.50% dan memberi indikasi bahawa terdapat 6 kenaikan lagi pada tahun ini.
US dolar pada mulanya melonjak tinggi susulan keputusan tersebut dengan mata wang yen menjunam ke paras terendah terbaharu sejak 2016. Namun, raja mata wang itu kembali menyusut tidak lama selepas itu.
Pasaran saham turut meningkat semula selepas mempamerkan penurunan, disokong oleh kenyataan Pengerusi Jerome Powell yang optimis mengenai pengembangan dalam ekonomi AS.
 Penyusutan yang dipamerkan US dolar mungkin disebabkan pelabur yang telah meletakkan jangkaan lebih awal terhadap kenaikan kadar oleh Fed sehingga mendorong mata wang gergasi itu meningkat tinggi sebelum mesyuarat berlangsung.
Sementara itu, pelabur terus positif dengan kesepakatan antara Ukraine-Rusia meskipun belum ada kemajuan sebenar dalam rundingan damai dari kedua-dua pihak.
Mata wang euro memanfaatkan kemerosotan USD dengan mencatatkan kenaikan sederhana, selain turut disokong oleh aliran masuk terhadap aset berisiko di tengah sentimen positif pasaran.
Tumpuan pelabur seterusnya ditumpukan kepada mesyuarat polisi Bank Pusat England (BOE), menyaksikan mata wang pound didagangkan meningkat dari paras terendahnya sejak November 2020.


Pergerakan Terkini Pasaran Forex Menjelang Penutupan Market Awal Pagi Nanti

Matawang US dollar melemah selepas data pekerjaan Amerika Syarikat dikeluarkan apabila tambahan pekerjaan meleset daripada jangkaa pasaran.
Data NFP merekodkann tambahan pekerjaan di Amerika Syarikat sebanyak 157,000 pada bulan Julai, tetapi kurang daripada jangkaan. Pasaran menjangka tambahan sebanyak 191,000 pekerjaan dengan kadar gaji (Average Earnings) merekodkan bacaan sejajar dengan jangkaan pasaran. Data yang lebih penting iaitu kadar gaji (Average Hourly Earnings) meningkat 0.3% menepati jangkaan pasaran.
Indeks US dollar yang mengukur kekuatan matawang greenback berbanding enam matawang yang lain hampir tidak berubah setakat pada pukul 9.34 malam.
Major pair seperti EUR/USD setakat ini susut 0.18% di mana GBP/USD susut 0.16%. USD/JPY setakat ini pula naik 0.25%, USD/CAD naik 0.20% dengan USD/CHF didagang hampir tidak berubah, naik 0.01%. Pair AUD/USD membuat kenaikan 0.29% dengan NZD/USD jatuh sehingga 0.31% setakat ini.
 Matawang paling kuat setakat ini adalah JPY dan matawang paling lemah adalah NZD. Dengan menggabungkan matawang paling kuat dan lemah, pasangan matawang NZD/JPY jatuh sehingga 0.50% setakat ini.
Terdapat aktiviti pengambilan untung menjelang pengumuman data NFP pada Jumaat yang mana kita melihat kelemahan US dollar secara keseluruhan sekitar pukul 7 petang.
Indeks PMI sektor perkhidmatan UK yang dikeluarkan petang tadi meleset daripada jangkaan. Data hanya merekodkan bacaan 53.5 kurang daripada jangkaan 54.7.
Data imbangan perdagangan (trade balance) Kanada yang dikeluarkan pada pukul 8.30 malam tadi begitu memberangsangkan di mana defisit lebih rendah daripada jangkaan.


7 Berita Forex Penting Tumpuan Pasaran Minggu Ini (14-18 Disember 2020)

Berikut merupakan sebahagian data-data ekonomi penting yang menjadi tumpuan pasaran sepanjang minggu ini.
Data PMI Pembuatan dan Perkhidmatan Jerman (Rabu 4.30 Petang): Laporan versi awal untuk mengukur ekonomi terbesar Eropah sama ada berkembang atau menguncup akan menjadi petunjuk buat pelabur. Jangkaan bacaan bagi bulan Disember mencatatkan angka yang baik.
Data PMI Pembuatan dan Perkhidmatan AS (Rabu 10.45 Malam): Walaupun Amerika Syarikat dilihat berdepan gelombang terbaru pandemik, namun sektor pembuatan dan perkhidmatan pamerkan aktiviti yang memberangsangkan sejak Ogos.
Mesyuarat FOMC (Khamis 3.00 Pagi): Menjadi tumpuan pelabur, Federal Reserve (Fed) dijangka akan terus mengekalkan kadar faedah di paras 0.25%. Namun, kenyataan susulan ahli mesyuarat dan gabenor akan memberi petunjuk terhadap polisi bank pusat di masa hadapan.
 Laporan Pekerjaan Australia (Khamis 8.30 Pagi): Pasaran akan menjangkakan ekonomi Australia bakal mencatatkan pertambahan pekerjaan yang lebih rendah untuk bulan November berbanding lonjakan pada bulan sebelumnya. Kadar pengangguran pula dijangka tidak berubah.
Mesyuarat Polisi Bank Pusat Switzerland (Khamis 4.30 Petang): Swiss National Bank (SNB) dijangka akan terus mengekalkan kadar faedah di paras terendah -0.75% sementara kenyataan susulan bank pusat akan diberi tumpuan.
Mesyuarat Polisi Bank Pusat England (Khamis 8.00 Malam): Bank of England (BOE) dijangka akan terus mengekalkan kadar faedah di paras 0.10% selepas bank pusat menurunkan ke paras terendah tersebut pada Mac lalu.
Mesyuarat Polisi Bank Pusat Jepun (Jumaat): Bank of Japan (BOJ) masih dijangka untuk mengekalkan kadar faedah yang rendah pada -0.10% dengan legasi Abenomics diteruskan oleh Perdana Menteri Jepun yang baru.


Aussie Menyinar Selepas Data Inflasi Manakala USD Tidak Menentu Menjelang FOMC Malam Ini

Antara matawang yang mendapat sokongan dalam pasaran hari ini adalah matawang AUD dimana AUD melonjak selepas data inflasi pada sesi Asia hari ini keluar mengatasi ramalan pasaran. Tambahan lagi, Aussie juga dibantu oleh kenaikan harga bijih besi yang merupakan salah satu eksport utama negara itu. Sementara itu, matawang negara rakan dagangnya iaitu Yuan juga diniagakan paras tertinggi dalam tempoh enam bulan menjelang perbincangan perdagangan antara Amerika Syarikat dan China pada minggu ini.
Dalam isu perbincangan perdagangan, Amerika Syarikat dan China akan mengadakan perundingan mereka selama dua hari bertempat di Washington mulai hari ini. Ini merupakan perbincangan peringkat tertinggi selepas Presiden Donald Trump dan Presiden China Xi Jinping bersetuju dengan gencatan senjata selama 90 hari pada Disember tempoh hari.
 Beralih kepada perkembangan matawang AS Dollar pula, prestasi USD sedikit merosot dalam dagangan Eropah berbanding sekumpulan matawang utama yang lain ke arah penetapan dasar monetari Federal Reserve yang dijadualkan pada jam 3:00 pagi Khamis. Federal Reserve diramalkan akan mengekalkan kadar faedah selepas menaikkannya sebanyak empat kali pada tahun lepas.
Perhatian dalam mesyuarat FOMC malam ini akan difokuskan kepada persidangan akhbar Pengerusi Jerome Powell mengenai hala tuju dasar monetari FED untuk tahun ini. Komen-komen yang bernada dovish dari beberapa ahli FED sebelum ini memberi bayangan bahawa kadar faedah Amerika Syarikat dijangka rendah lebih-lebih lagi dengan kebimbangan pertumbuhan global yang perlahan serta pasaran kewangan yang merosot.


Analisis GOLD – Emas Tergolek Di Penghujung Minggu, $1,800 Kekal Jadi Sasaran

Carta pergerakan harga XAU/USD yang mengukur nilai emas berbanding USD tampaknya gagal untuk mendaki lebih tinggi setelah harga emas kembali menjunam melebihi 350 pips di awal sesi New York pada Jumaat lalu.
Junaman berkenaan secara tidak langsung telah pun sekali lagi mencecah zon RBS (resistance become support) 1780.00 sebelum melonjak pada penghujung sesi sehingga bersambung ke dagangan hari ini.
Namun demikian, harga emas dilihat memulakan pergerakan yang sedikit mendatar pada pembukaan dagangan Isnin di sesi Asia dan menyaksikan harga sedang hampir menguji ke paras tumpuan 1800.00.
Pasaran nampaknya menerima kejutan daripada kebimbangan terbaharu mengenai penemuan varian Omicron yang ditemui di Afrika Selatan serta juga mengakibatkan kebanyakan pasaran sedikit terjejas.
Dagangan emas turut dimusnahkan oleh permintaan yang berkurangan dek kerana penularan wabak Covid-19 di seluruh negara sehingga membuatkan pelabur lebih ingin meningkatkan pegangan tunai.
Akan tetapi angkara kemerosotan hasil perbendaharaan 10 tahun Amerika Syarikat (AS) yang susut ke bawah paras 1.50% telah memberi sokongan kepada harga emas untuk memapar sedikit peningkatan.
 Menjadi tumpuan utama pelabur adalah bakal diperhatikan pada zon SBR (support become resistance) 1800.00 untuk ditembusi bagi menafikan corak penurunan dan terus mendaki ke puncak lebih tinggi.
Pendakian berikutnya akan memperlihatkan jangkaan untuk menguji ke zon SBR 1830.00 yang secara tidak langsung bakal mampu menuju zon SBR 1850.00 bagi memapar isyarat perubahan trend bullish.
Manakala zon RBS 1780.00 berkebarangkalian bakal sekali lagi duji setelah harga masih lagi gagal untuk menembusi zon itu sebelum kemampuan yang lebih rendah akan mencecah ke zon sokongan 1760.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Pasaran Tukaran Matawang, Emas dan Minyak Mentah Setakat Ini

US dolar meneruskan penurunan berbanding matawang utama yang lain pada Rabu selepas data ‘durable-goods’ dikeluarkan pukul 9.30 malam tadi.
Indeks US dolar ketika ini susut 0.33% setakat pukul 10.38 malam pada Rabu.
Data tempahan ‘durable-goods’ jatuh 1.2% bulan lalu dengan tempahan untuk ‘barang-modal’ jatuh 0.5% yang merupakan kejatuhan tertinggi sejak September 2016. US Dolar berada di bawah tekanan sejak Selasa disebabkan kebimbangan bentuk keluk hasil-bon kerajaan U.S. yang bergerak mendatar.
Aktiviti pengambilan untung semasa sesi Asia dengan kurangnya laporan ekonomi penting menyebabkan pemain pasaran menutup posisi mereka menjelang cuti umum ‘Thanksgiving’ di Amerika Syarikat pada Khamis. Untuk pengetahuan anda, Jepun juga akan bercuti pada esok dan dijangka kecairan pasaran dalam dagangan Khamis semakin kecil.
Pasaran minyak mentah
 Pengeksport minyak mentah terbesar dunia Arab Saudi sedang melobi Menteri minyak mereka supaya bersetuju untuk pelanjutan pemotongan keluaran minyak sehingga sembilan bulan dalam mesyuarat 30 November nanti.
OPEC dan non-OPEC juga dijangka akan memutuskan pelanjutan pemotongan pada mesyuarat 30 November dalam usaha untuk menolak harga ke paras yang lebih stabil.
Arab Saudi dan Rusia seakan memastikan pelanjutan pemotongan itu adalah pasti dan disebabkan itu harga minyak mentah membuat kenaikan sejak minggu lalu.
Pasaran komoditi berharga
Harga emas setakat ini didagang pada harga $1,288.05 di Comex setakat pukul 10.57 malam. Harga niaga-hadapan (futures) emas setakat ini naik 0.51%.
Dengan kelemahan US dolar sejak Selasa, emas mengambil kesempatan dengan membuat kenaikan. Biasanya emas akan mengukuh jika terdapat kelemahan US dolar seperti yang berlaku selepas data durable-goods dikeluarkan pukul 9.30 malam tadi.


Rupanya Ini Sebab RBA Buat Kejutan Naikkan Kadar Faedah!

Menghiasi dagangan sesi Asia pada Selasa adalah terbitan laporan minit mesyuarat polisi Reserve Bank of Australia (RBA) yang pada awal bulan ini telah mengejutkan pasaran dengan menaikkan kadar faedah kepada 3.85%.
Berikut merupakan beberapa butiran mengenai perbincangan pembuat dasar tentang dasar monetari semasa:

Para pembuat dasar mempertimbangkan untuk berhenti seketika atau menaikkan 25 mata asas dalam keputusan kadar faedah pada Mei.
Kenaikan selanjutnya mungkin masih diperlukan tetapi bergantung kepada bagaimana ekonomi dan inflasi berkembang.
Bimbang terhadap pertumbuhan produktiviti yang lemah.
Terdapat kemungkinan tempoh inflasi tinggi yang berpanjangan membawa kepada perubahan dalam jangkaan.
Inflasi diramalkan kembali ke sasaran menjelang pertengahan 2025.
Jeda (pause) dalam kadar faedah pada April telah menyumbang kepada susut nilai dolar Aussie menyebabkan harga perumahan melonjak semula.
Oleh itu, perubahan dalam harga aset perlu dipertimbangkan semasa menilai prospek inflasi dan aktiviti.
RBA bertekad untuk melakukan apa sahaja yang diperlukan untuk kembalikan inflasi ke sasaran.

 Susulan daripada minit yang diterbitkan dapat dilihat bahawa para penggubal dasar RBA sedikit hawkish dengan tekanan inflasi yang masih tinggi menjadi sebab kepada kenaikan kadar faedah mengejutnya baru-baru ini.
Namun, perlu diingatkan bahawa penetapan dasar seterusnya akan bergantung kepada data ekonomi yang masuk.
Kepada pembaca atau trader Intraday, jangan lupa untuk sertai “Lucky Draw RM3,000” dari SaracenMarkets bulan ini. Untuk info lanjut, boleh whatsapp admin kami. Mana tahu rezeki anda bulan ini. KLIK SINI


US Dolar Meneruskan Kenaikan Jumaat Lalu, GBP/USD Jatuh 160 Pip

US dolar pada Isnin didagangkan sedikit tinggi berbanding matawang utama yang lain di mana EUR/USD kini susut dengan GBP/USD jatuh sehingga 120 pip dari paras tertinggi hari ini.
Matawang US dolar dilihat cuba meneruskan pengukuhan selepas data pekerjaan NFP yang memberangsangkan Jumaat lalu. Data begitu positif apabila kadar gaji (average hourly earnings) merekod kenaikan 0.3% lebih daripada jangkaan 0.2%. Lonjakan matawang greenback ditambah dengan data tambahan pekerjaan yang juga melebihi ramalan pasaran.
 Kenaikan US dolar pada Jumaat diiringi dengan kejatuhan saham di Wallstreet. Banyak pendapat yang mengatakan sebab kejatuha itu antaranya ialah, “kebimbangan terhadap kenaikan inflasi yang mungkin memerlukan kenaikan kdar faedah Fed yang lebih pantas.”
Kejatuhan saham Wallstreet adalah relevan jika kita mengambil kira kos pinjaman yang semakin meningkat di masa hadapan dengan fasa pengetatan polisi monetari akan berterusan dan mungkin lebih pantas.
Namun, ketika ini setakat pada pukul 10.58 malam terdapat pengukuhan US dolar yang agak banyak dengan EUR/USD dan GBP/USD setakat ini telah merekod kejatuhan 70 pip dan 160 pip masing-masing dari paras tertinggi yang dicapai pada hari ini.


Apakah Yang Perlu Dilakukan Apabila Sistem Trading Anda Gagal?

Sistem forex trading yang sebenar ialah memahami banyak perkara asas trading. Kefahaman asas perlulah kuat, untuk membina tapak sistem trading anda. Sistem trading yang terlalu complicated biasanya tidak boleh kekal terlalu lama, kerana mungkin akan ada perkara-perkara fundamental ekonomi yang dapat gagalkan sistem teknikal anda. Keadaan pasaran yang sentiasa berubah dan sistem yang sentiasa berkesan akan kecundang juga kadang-kadang, tetapi kita perlulah bijak mengenalpastinya. Sentiasa berpegang pada sistem lama, sementara mengharapkan angin perubahan dalam trading akan berakhir dengan ujian yang mencabar ke atas kewangan anda.
Jadi apa yang boleh anda lakukan untuk mengenal pasti apa yang tidak kena dengan sistem anda, dan mungkin merubah sedikit supaya ia dapat disesuaikan dengan pasaran dengan lebih lama.
Dengan mengandaikan bahawa anda umumnya tidak berpuas hati dengan sistem anda sekarang, terdapat beberapa perkara yang boleh anda lakukan. Ia adalah lebih baik untuk mencuba kembali beberapa ujian dan kemudian melakukan perdagangan percubaan sebelum kembali trading ke atas akaun sebenar anda. Cuba di demo dahulu untuk betul-betul fahami sistem anda.
# Tukar kepada tempoh masa yang lebih besar:
Trading boleh menjadi begitu tidak menentu dan mematikan sistem anda pada masa yang tidak betul. Pada jangka masa yang lebih besar, seperti ‘daily’ atau ‘4 hours’ mungkin sistem anda boleh bekerja dengan lebih baik. Gunakan ia sebagai panduan yang berikan manfaat.
# Tukar kepada pair mata wang lain:
Jika anda sentiasa berpegang kepada pair yang sama, mungkin kelakuan salah satu mata wang dalam pair telah berubah, manakala yang lain tidak. Beralih kepada ‘cross pair’ boleh menjadi alternatif kepada “graf noise” yang dihasilkan oleh data-data Amerika Syarikat.
 # Mengubah parameter Stop Loss / Take Profit:
Ini adalah penambahbaikan kecil yang boleh membuat perbezaan yang besar. Adalah penting untuk menekankan bahawa anda mengambil nisbah normal risk reward dan tidak menambah risiko semasa anda berdagang. Setiap kali test sistem, mesti anda dapat faham dimana perlu letak SL dan TP di tempat yang betul. Kadang-kadang sistem mungkin boleh mengambil profit yang lebih banyak, tetapi anda ambil sikit. Jadi cuba uji sistem anda.
# Buang salah satu indikator:
Terlalu banyak sistem yang menggunakan terlalu banyak indikator. Ini merumitkan trading dan menjadikannya sukar untuk memahami mengapa trade anda berjaya atau gagal. Anda mungkin mempunyai naluri untuk menambah satu lagi indicator teknikal bagi menambah pengesahan tambahan. Seperti yang dinyatakan di atas, ini hanya boleh memburukkan lagi keadaan. Cuba betulkan carta anda dengan mengurangkan satu indikator.
# Mula menguji sistem yang baru:
Adakalanya selepas mencuba untuk membuat penambahbaikan yang diperlukan untuk sistem anda, ia masih tidak berfungsi dan mungkin sudah tiba masanya untuk mendapatkan system yang baru. Tetapi pastikan yang gagal itu ialah sistem, bukan EMOSI anda yang merosakkan sistem ya.
# Lengkapkan kefahaman asas trading:
Mengukuhkan asas forex trading. Setiap sistem trading, perlu mempunyai asas yang kuat. Seperti money management, waktu trading dan perkara-perkara asas trading seperti candlestick pattern, fundamental news, dan lain-lain asas. Kebiasaannya sistem trading akan dibina atas asas ini. Jadi anda perlu pastikan yang asas anda perlu kuat dan betul-betul faham, untuk anda selesa merubah sistem trading anda yang baru.


News Besar Matawang AUD : Penetapan Dasar Monetari RBA

Reserve Bank of Australia (RBA) mengekalkan kadar faedahnya di paras 1.50% pada bulan Oktober yang mana kadar tersebut tidak pernah diubah sejak bulan Ogos 2016.
Keputusan hari ini sememangnya telah dijangka oleh pasaran secara keseluruhan. RBA menunjukkan bahawa kadar faedah akan kekal pada rekod terendah dengan bank pusat sekali lagi menyampaikan intonasi yang neutral dalam kenyataannya.
“Dengan melihat maklumat yang ada, jawatankuasa mengekalkan pendirian dalam mesyuarat kali ini yang mana konsisten dengan pertumbuhan kukuh dalam ekonomi dan mencapai sasaran inflasi dari masa ke semasa,” demikian kata Gabenor Philip Lowe.
 “Kadar faedah yang rendah akan terus menyokong ekonomi Australia.”
RBA memberi isyarat bahawa tindakan seterusnya berkemungkinan kepada kadar yang lebih tinggi, Lowe berkata, “kemajuan dalam usaha mengurangkan pengangguran dan inflasi kembali ke paras sasaran adalah dijangka, walaupun ia akan berlaku secara beransur-ansur”, ini adalah pendirian yand pernah diutarakan pada September lepas.
Secara keseluruhan, tidak banyak perubahan kepada pendapat bank pusat terhadap ekonomi Australia jika dibandingkan dengan mesyuarat sebelum ini.
Lowe mengatakan perkembangan ekonomi global masih berterusan pada bulan September. Dari segi risiko kepada ekonomi global, beliau menegaskan ia disebabkan polisi perdagangan Amerika Syarikat.


Sentimen Terkini Pasaran Forex Pada Sesi Dagangan Asia

Matawang US dolar jatuh berbanding matawang utama pada hari Selasa diimbangi dengan pengukuhan matawang CAD dengan didorong oleh rundingan NAFTA yang lebih positif. Dalam masa yang sama ditambah dengan jangkaan bahawa Bank Kanada akan meningkatkan kadar faedah pada tahun ini.
Indeks US dolar melemah pada sesi dagangan asia ke paras 89.55 berbanding paras tertinggi 1 bulan iaitu pada 90.597 setakat jam 9.50 a.m.
Pengukuhan matawang CAD menekan USD/CAD kepada 1.2699, jatuh sebanyak 0.64% selepas Bank of Canada mengeluarkan unjuran suku tahun pertama yang menyatakan bahawa inflasi sejajar dengan jangkaan. Hal ini menyebabkan pasaran positif bahawa kadar faedah akan ditingkatkan pada tahun ini.
Matawang US dolar mengukuh sebanyak 0.09% kepada 106.87 berbanding matawang yen selepas mengalami penyusutan hampir 0.42% pada hari Jumaat. Pengukuhan US dolar berbanding yen adalah didorong oleh perlengahan pengenaan tarif.
 Jabatan presiden Donald Trump telah memberi komen bahawa pengenaan tarif belum dilakasanakan. Mereka yakin bahawa ketegangan perdagangan ini mungkin akan diselesaikan melalui rundingan.
Matawang Euro mengukuh ke paras 1.2321 sebelum menyusut sedikit berbanding U.S dolar ke paras harga 1.2321 setakat jam 9.50 a.m.
Bank pusat eropah telah menzahirkan sikap optimis terhadap pertumbuhan ekonomi walaupun dihimpit tidak kepastian berdasarkan laporan yang dikeluarkan pada hari Isnin.
Matawang sterling mengukuh sebanyak 0.30% keparas harga 1.4133 didorong oleh data perumahan yang positif.


News Besar Dari UK, Ini Yang Anda Perlu Tahu

Bank of England (BoE) malam ini akan membuat penetapan kadar pertama pada 2017 dan dijangka BoE akan memberi isyarat kebimbangan terhadap tren inflasi di UK ketika ini. Kecenderungan bank pusat kepada pengetatan polisi mampu menguatkan Pound dan sebaliknya pula kepada pasaran ekuiti.
Dalam penetapan kadar ini, BoE juga akan membentangkan laporan inflasi dan selepas itu Gabenor Carney dijadualkan mengadakan sidang media.
Mesyuarat kali ini adalah penting khususnya laporan inflasi dan ramalan pertumbuhan ekonomi. Dalam mesyuarat sebelum ini BoE menggunakan nada neutral berikutan mereka cuba menstabilkan antara inflasi dan pertumbuhan ekonomi. Sebarang kenaikan dalam ramalan inflasi akan meningkatkan spekulasi di mana BoE perlu memberi perhatian lebih kepada kenaikan inflasi berbanding pertumbuhan.
Penyusutan Pound yang berterusan dan harga komoditi yang semakin tinggi mampu menaikkan lagi kadar inflasi di UK, dengan petunjuk ‘Indeks Pembuatan’ sebelum ini mencapai paras tertinggi 30-bulan lalu dan kenaikan komponen inflasi terpantas sejak 25 tahun lepas.
 Dalam hal ini, apa yang akan menjadi perhatian adalah, sama ada BoE begitu mengambil berat jika berlakunya kesan inflasi kali kedua ataupun tidak.
Begitu juga jangkaan kepada pertumbuhan yang semakin perlahan dengan inflasi yang semakin meningkat boleh memberi kesan kepada pendapatan dan kemerosotan kadar gaji.
Pasaran juga akan memberi perhatian terhadap program pembelian bon sedia ada, sama ada akan diteruskan selepas tempoh program berakhir. Keputusan bagi menghentikan program ini akan menyokong nilai Pound untuk menguat.
Keseluruhannya, ramalan pertumbuhan ekonomi dan inflasi begitu penting bagi pasaran mendapatkan petunjuk, sama ada terdapat isyarat pengetatan polisi atau sebaliknya.


Ancaman “Super Virus”, Sentimen Pasaran Terus Berisiko!

Menuju minggu terakhir bagi bulan Januari, pasaran terus berisiko dengan ancaman “super virus” yang sedang menyerang dunia. Bahkan ekonomi dan pasaran kewangan turut terjejas.
Matawang Yuan China terus mengalami kejatuhan ke paras terendah 1 bulan pada Selasa dengan kebimbangan yang semakin meningkat akan menjejaskan aset yang berisiko.
Sementara dagangan safe-haven Yen mencatatkan peningkatan ke paras tertinggi 3 minggu berbanding US dolar ekoran mendapat permintaan dalam sentimen pasaran yang berisiko di mana kini wabak Coronavirus dilaporkan telah mengorbankan 81 nyawa.
Saham global dan harga minyak turut goyah untuk dagangan beberapa sesi terbaru berikutan virus yang menyebabkan kerosakan kritikal terhadap ekonomi China sebagai salah satu nadi pertumbuhan global.
Pihak berkuasa China dilaporkan sedang giat mempertingkatkan usaha untuk menghalang penyebaran wabak tersebut dengan lebih meluas dengan menyekat pergerakan dari luar negara mereka. Kebanyakan bandar-bandar utama di pusat daerah Hubei, lokasi yang dipercayai wabak mula menular, telah pun disekat.
 Dagangan dolar Australia dan dolar New Zealand yang sensitive terhadap perdagangan serta ekonomi China turut menunjukkan penurunan yang jelas pada carta harga untuk dagangan minggu ini.
Dagangan Aussie pada sesi Asia hari ini turut diberi tekanan oleh data keyakinan perniagaan oleh National Australia Bank (NAB) yang mencatatkan bacaan menurun ke paras terendah sejak pertengahan 2013.
Dagangan NZD/USD mencatatkan penurunan ke paras terendah sejak Disember 2019 sementara dagangan AUD/USD ke paras terendah 3 bulan sejak Oktober.
Pasaran akan turut memberikan tumpuan terhadap data inflasi Australia pada Rabu dan seterusnya mesyuarat FOMC dan mesyuarat dasar monetari Bank of England (BOE) pada Khamis.
Pound Sterling kini mula menunjukkan penurunan menjelang mesyuarat BOE, selepas pengukuhan dipamerkan pada minggu lalu berikutan disokong oleh data-data ekonomi UK seperti laporan pekerjaan dan sentimen keyakinan perniagaan yang positif.


EUR/USD Capai Ketinggian Yang Diuji Pada Dagangan Julai Lalu

US dolar bakal didagangkan lemah pada minggu ini susulan laporan data pekerjaan NFP Amerika Syarikat (AS) yang bercampur-campur diterbitkan pada penghujung minggu lalu.
Walaupun purata pendapatan serta kadar pengangguran mencatatkan bacaan baik, namun angka bagi pertambahan pekerjaan di AS bagi bulan Ogos merosot jauh lebih rendah berbanding jangkaan.
Ini telah memberi tekanan buat US dolar untuk menutup dagangan minggu lepas di paras rendah di samping tekanan kenyataan oleh Pengerusi Federal Reserve (Fed) Jerome Powell berkenaan dasar bank pusat sebelum itu.

Meneliti pergerakan harga pada carta pasangan mata wang EUR/USD, kenaikan harga diteruskan sehingga penghujung minggu lalu menguji zon rintangan pada 1.19000 yang menjadi sasaran penganalisis.
Zon tersebut juga menjadi penghalang pada dagangan penghujung Julai dan awal Ogos lalu.
Masih gagal untuk menembusi zon rintangan itu, harga bergerak susut semula pada pembukaan pasaran di awal minggu ini.
 Penurunan dilihat menguji paras sokongan Moving Average 50 (MA50) pada rangka masa 1 jam pergerakan harga di carta EUR/USD dengan jangkaan paras tersebut akan menyokong semula kenaikan harga.
Zon rintangan 1.19000 dijangka untuk harga tembusi pada minggu ini berikutan US dolar dijangka untuk menyambung penyusutan selepas laporan pekerjaan NFP yang kurang memberangsangkan.
Sasaran kenaikan harga terbaru adalah pada ketinggian 1.2000 untuk mencatatkan paras tertinggi terbaru 3 bulan.
Namun jika harga menjunam semula, paras sokongan buat harga dilihat berada pada paras 1.18000 pada zon RBS (resistance become support) terbaru.
Penurunan lebih rendah selepas harga menunjukkan isyarat perubahan trend bearish, bakal menuju semula ke paras tumpuan sebelum ini sekitar paras 1.17000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Aktiviti Sektor Perkhidmatan UK Jatuh Ke Paras Terendah 11-Bulan Lalu

Sektor perkhidmatan United Kingdom perlahan pasa Ogos yang ditunjukkan oleh data PMI sektor perkhidmatan merosot daripada 53.8 kepada 53.2. Bacaan kali ini sedikit di bawah jangkaan pasaran 53.6 di mana ia juga adalah bacaan terendah sejak September 2016.
Pertumbuhan dalam komponen tempahan semakin perlahan berikutan penangguhan dari segi perbelanjaan syarikat-syarikat.
Jangkaan perniagaan secara keseluruhan mengukuh ke paras tertinggi tiga bulan lalu walaupun sentimen pasaran terhadap UK masih agak suram berikutan Brexit.
Terdapat juga kenaikan dalam tempahan yang belum dipenuhi (order backlogs) di mana ia meningkat ke paras tertinggi sejak Julai 2015. Dengan peningkatan dalam komponen ini, penghasilan pekerjaan meningkat tiga bulan berturut-turut dan tambahan pekerjaan mencapai paras tertinggi sejak awal 2016.
 Terdapat tekanan ke atas kepada kos dengan harga input meningkat ke paras tertinggi enam bulan lalu. Caj perkhidmatan juga meningkat ke paras tertinggi sejak April di mana halangan kapasiti (capacity constraint) cenderung memberi tekanan ke atas kepada harga.
Peningkatan dalam tekanan harga dijangka akan mengekalkan kebimbangan terhadap peningkatan inflasi dan menjadikan ia lebih sukar untuk dibawa semula kepada sasaran.
Ketua penganalisis ekonomi di IHS Markit, Chris Williamson mengatakan kombinasi daripada tiga tinjauan termasuk sektor perkhidmatan, pembuatan dan pembinaan menunjukkan pertumbuhan yang paling lemah sejak enam bulan lalu.
“Walaupun dua bulan awal menunjukkan ekonomi di landasan betul untuk merekod pertumbuhan 0.3% pada suku ketiga, momentum ketika ini semakin beransur-ansur hilang.”


Kenaikan Logam Kuning Ini Perlu diberi Perhatian!

Harga emas meningkat lebih tinggi dalam sesi Asia pada Isnin selepas pelabur dikatakan meletakan fokus minggu ini kepada beberapa komen penting dari pegawai Fed. Dalam masa yang sama, pasaran di tutup sempena cuti umum.
Emas bagi penghantaran Februari meningkat sebenyak 0.21 peratus kepada $1,175.85 satu troy ounce di Comex. Niaga copper juga meningkat sebanyak 0.08 peratus kepada $2.544 sepound.
Selain beberapa pegawai utama Fed, Janet Yellen juga dijadual berucap pada minggu ini untuk sebarang isyarat mengenai ekonomi AS yang terkini.
Minggu lepas emas dikatakan jatuh selepas melonjak ke paras tertinggi dalam sesi sebelumnya ekoran data pekerjaan AS yang menunjukkan kelembapan terhadap pertambahan pekerja.
 Dalam masa yang sama, Jabatan Buruh AS juga melaporkan pertambahan pekerjaan sebanyak 156,000 bagi bulan Disember berbanding jangkaan awal penganalisis yang menjangkakan kenaikan sebanyak 178,000 pekerjaan. Walaupun begitu, kadar pertumbuhan gaji tahunan dicatat meningkat sebanyak 2.9 peratus iaitu data yang paling kukuh semenjak tahun 2009.
Pemulihan sektor ini membolehkan kadar faedah untuk terus dinaikkan pada masa akan datang.
Kadar yang lebih tinggi akan meningkatkan selera pelabur terhadap matawang US Dollar.
Ini Jawapan Kenapa Minyak Mentah Global didagang Tinggi Buat Permulaan Tahun 2017!


Dah Penat Dalam Forex Trading? Baca Nasihat Berguna Dari Full Time Forex Trader Ini

Anda penat dalam forex trading? Ok saja berhenti sebentar.
Saya lihat orang yang kenal forex ni, tambahan yang baru belajar forex. Macam keretapi laju dia punya pecut.
Sini forex, sana forex. Semuanya tentang forex. 24 jam forex.
Saya masih ingat. Masa awal-awal kenal forex trading dulu. Masa tu saya masih student. Belajar di Uniten. Tengah-tengah tidur jam 3 pagi, boleh bangun semata-mata nak monitor profit. Zaman dulu pair macam Pound Yen ataupun Pound US Dollar memang aktif time pagi-pagi.
Dari kelas di U tu, sanggup cepat-cepat nak balik, monitor dah profit ke belum walaupun trade demo sahaja. Dulu mana ada canggih macam sekarang, tak boleh nak monitor price pada MT4 di smartphones saja.
Zaman nokia 3310 mana ada boleh monitor price. MT4 pun tak ada lagi time tu. Guna platform JAVA saja.
Dah macam ketagih. punyalah excited. Padahal, trade pun main hentam saja BUY dan SELL.
Sebenarnya tak salah pun kalau excited tentang forex trading. Tetapi pastikan dahulu, jika anda nak pecut, anda perlu pastikan dahulu anda nak pecut kemana. Ada jalan bengkang-bengkok tak sesuai nak pecut. Boleh terbabas.
Belajar forex ni macam marathon. Kalau terlalu push sangat boleh pening, tambahan proses belajar ini perlu sedikit demi sedikit. Ada perkara yang kita belajar dari pengalaman dengan chart, dengan situasi pasaran dan ekonomi ketika tu. Jadi teruskan monitor dan belajar.
Ramai yang akan letih selepas setahun dua dalam bidang ini kerana rasa tak dapat hasil. Macam mana nak dapat hasilnya kalau perancangan pun tak ada.
 Tiada sistem. Tiada trading plan. Kata nak jadi PRO trader, tetapi fundamental pun malas nak baca dan ambil tahu. Teknikal entah kemana. Yang dia tahu, MA(moving average) bersilang sahaja. Letih macam tu.
Ramai yang terlalu excited sampai tak henti belajar. Sebenarnya dalam forex ni. Dia kena belajar satu ilmu. Lepas tu buat test. Perhati. Cuba fokus ilmu teknik tersebut. Try demo sebulan dua. Rasa tak ngam, baru cari lain.
Ini tak. Sebab tu saya cakap laju macam “shinkansen”(keretapi jepun) dia punya pecut. Hari ini belajar teknik ini. Esok tukar teknik. Belajar teknik lain pulak lusa. Dalam sebulan sahaja dekat 15 teknik dia belajar.
Bila kita tanya, dia jawab, ” kena rajin menuntut ilmu bro.” Zzzzz
Last sekali, apa pun dia tak faham. Dan jadi keliru masa nak open order, sebab banyak sangat info. At the end, dia rasa penat dan rasa forex ni mengarut. Padahal salah diri sendiri.
Jadi renung balik. Penat study forex tapi tak berhasil-hasil lagi? Back to basic. Semua asas teknikal macam Candlestick Pattern dan Support dan Resistance sahaja pun dah cukup untuk profit kalau betul-betul fokus dan faham.
Pernah dengar cerita Bruce Lee. Beliau belatih satu jenis sepakan sahaja beribu-ribu kali untuk jadikan teknik sepakan beliau tidak terkalah.
Pernah dengar David Beckham kenapa beliau sangat power dalam “Free Kick” dulu? Tak salah saya, dari info yang saya tahu, beliau berlatih “free kick” sahaja hampir 2 jam sehari masa zaman kegemilangan beliau dalam bola sepak.
Jadi anda penat dalam forex trading? Tak salah pun, rehat sebentar. Renung balik. Dan cuba fokus satu persatu. Pelan-pelan kayuh. Man man aaarr *(dialek bahasa cina, bermaksud pelan pelan yaa)
Nanti dah semangat nak mula balik, mungkin anda boleh cuba guna Indicator Moshed Magic Line untuk consistent dalam trading. –KLIK SINI untuk DOWNLOAD FREE SHJ!


Euro, GBP & Yen Menguat Berbanding USD Sepanjang 3 Bulan Pertama 2018

US dollar sedikit lemah berbanding matawang utama yang lain pada Isnin. Jumlah dagangan pada Isnin kekal kecil berikutan cuti umum di Eropah, Australia, New Zealand, UK dan Switzerland.
Indeks US dollar yang mengukur kekuatan matawang greenback berbanding enam matawang yang lain jatuh 0.35% setakat pada pukul 8.36 malam.
Pasangan matawang EUR/USD pula naik 0.13% dari 1.2315 kepada 1.2334. Matawang Euro membuat kenaikan sehingga 2.8% berbanding US dollar pada suku pertama 2018 dan merekodkan kenaikan 1.2% pada bulan Mac.
 Pair GBP/USD pula merekodkan kenaikan 0.33% setakat pada pukul 8.41 malam. Matawang Sterling pula menguat sehingga 2% berbanding US dollar pada Mac, dan mencatat pengukuhan sebanyak 4% pada suku pertama 2018. Dalam masa yang sama ada beberapa berita baik yang menyokong kenaikan itu termasuklah data ekonomi, pengetatan polisi, dan rundingan Brexit.
Berbanding matawang Yen, greenback melemah sehingga 5.8% sepanjang suku pertama 2018 dan menguat 0.4% pada bulan Mac.
Pergerakan US dollar ketika ini masih dipengaruhi oleh ketegangan perdagangan U.S. – China selepas China mengumumkan tariff terhadap produk pertanian Amerika. Hal ini menambah kebimbangan kepada pasaran dalam jangka panjang.


Ini yang Berlaku Kepada Pasaran Forex Pada Awal Sesi New York

US dollar semakin kuat dan meningkat ke paras tertinggi empat bulan yang lalu berbanding enam matawang utama yang lain pada awal sesi New York pada Rabu. Greenback mengekalkan kedudukannya di paras tertinggi sejak daripada sesi Asia yang banyak dibantu oleh peningkatan Hasil Bon 10-tahun kerajaan AS (US 10-yr Treasury yield).
Indeks US dollar yang mengukur kekuatan matawang greenback berbanding enam matawang lain naik 0.45% setakat pada pukul 8.48 malam.
Dengan kenaikan Hasil Bon 10-tahun kerajaan AS yang melepasi paras 3.0% menyebabkan jangkaan terhadap kadar faedah The Fed semakin meningkat di masa akan datang. Jangkaan kadar faedah yang lebih tinggi di masa akan datang telah meningkatkan permintaan terhadap US dollar sejak daripada minggu lalu lagi.
 Major pair EUR/USD  jatuh 0.42% dengan GBP/USD jatuh 0.26%. USD/JPY pula naik 0.36%, USD/CAD naik 0.41% dan USD/CHF naik 0.51%. AUD/USD dan NZD/USD masing-masing merekodkan kejatuhan 0.53% dan 0.67% setakat pada pukul 8.53 malam.
Matawang paling kuat setakat ini adalah US dollar dan paling lemah adalah NZD. Dengan menggabungkan matawang paling kuat dan lemah, pair NZD/USD jatuh sebanyak 0.67% setakat ini iaitu kejatuhan yang terbesar berbanding pair matawang yang lain.
Data-data ekonomi yang dikeluarkan pada Selasa menambah lagi jangkaan ekonomi Amerika Syarikat yang kukuh ketika ini. Indeks CB consumer confidence AS yang dikeluarkan pada Selasa merekodkan peningkatan dengan bacaan melebihi jangkaan.
Tumpuan pada baki dagangan minggu ini sudah tentu akan terarah kepada matawang Euro dengan mesyuarat European Central Bank (ECB) pada Khamis. Pasaran akan cuba meneliti apakah isyarat yang diberikan oleh ECB tentang halatuju pengetatan polisi monetari di masa hadapan.


Gara-Gara Ego Trump, GOLD Pamer Aksi ‘Terjun Pandalela’ 450 Pips!

Kenyataan balas Presiden Donald Trump pada hari ini kembali menyaksikan tekanan semula terhadap dagangan US dolar yang sebelumnya mengukuh di sesi New York.
Pada mulanya, Trump yang kembali menggalas tugas di White House telah memaklumkan kepada para pegawai perundingan untuk menghentikan perbincangan berkenaan pelaksanaan pakej rangsangan ekonomi AS dan akan disambung semula selepas pilihan raya berakhir.
Tindakan tersebut telah meningkatkan risiko dalam pasaran membuatkan matawang utama didagangkan susut sementara US dolar sebagai matawang safe-haven mengukuh.
Pasaran saham dan komoditi juga terjejas berikutan pelabur yang beralih ke arah pelaburan yang lebih selamat.
Namun, di sesi Asia, Trump memberikan kenyataan balas semula dengan desakan untuk Senat meluluskan segera bantuan untuk sektor penerbangan dan perniagaan kecil.
Situasi kembali berubah dengan melihatkan US dolar kembali didagangkan susut sementara pasaran saham dan komoditi mula paparkan pemulihan.
Dagangan emas kembali melonjak di sesi Asia selepas menjunam sekitar 450 pips semalam seperti yang dipaparkan pada carta harga XAU/USD.
 Harga menjunam dari paras ketinggian 1920.00 sehingga ke paras 1875.00 sebelum kembali melonjak semula dari zon RBS (resistance become support) tersebut.
Lebih 200 pips kenaikan semula dilihat pada dagangan emas hari ini dengan jangkaan pergerakan tersebut akan berterusan jika US dolar terus melemah.
Paras resistance pada ketinggian yang dicapai semalam akan diuji semula untuk harga mencapai paras ketinggian terbaru 2 minggu melepasi paras tersebut.
Namun jika penurunan harga kembali berlaku, paras sokongan 1875.00 di zon RBS akan diuji semula untuk harga meneruskan penurunan selanjutnya.
Penurunan lebih rendah dilihat akan menuju semula ke zon support 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Minyak Mentah Melonjak Setelah OPEC Membuat Satu Keputusan Mengejutkan Ini

Matawang yang berkait rapat dengan komoditi minyak mentah hari ini mengukuh setelah OPEC bersetuju untuk memotong pengeluaran minyak.
Keputusan ini adalah keputusan pertama OPEC bersetuju untuk memotong pengeluaran minyak semenjak tahun 2008.
Pertubuhan Negara-negara Pengeksport Petroleum (Organization of the Petroleum Exporting Countries) atau dikenali sebagai (OPEC) adalah terdiri daripada negara Algeria, Indonesia, Iran, Iraq, Kuwait, Libya, Nigeria, Qatar, Arab Saudi, Amiriah Arab Bersatu dan Venezuela; sejak 1965, ibupejabat antarabangsa terletak di Vienna, Austria.
Brent Futures mencatat peningkatan terbanyak semenjak 2 bulan setengah dengan kenaikan ke $48.96 setong.
 Sebenarnya agak terkejut bagi yang sudah lama mengikuti perkembangan OPEC yang sebelum ini sangat jarang dan tidak pernah bertoleransi untuk membuat keputusan memotong pengeluaran minyak, tapi kali ini ia mencapai kata sepakat.
Pada sesi New York semalam, harga minyak mentah melonjak sekitar 5 peratus selepas keputusan untuk memotong pengeluaran minyak sekitar 32.5 ke 33 juta tong sehari.
Keputusan ini juga memberikan petanda bahawa Saudi Arabia kemungkinan akan mencapai kata sepakat dengan Iran setelah polisi minyak tahun 2014 terdapat sedikit tidak kesepakatan disebabkan perang di Syria dan Yaman.
Minyak Mentah (WTI) mencapai paras harga $47.66 sejak pagi tadi.


Shinzo Abe Meluluskan Pakej Rangsangan Ekonomi Selepas Mesyuarat Kabinet Jepun

Yen menguat sejurus selepas pengumuman pakej rangsangan ekonomi baru oleh Abe. Ini merupakan sebahagian daripada usaha untuk memulihkan ekonomi Jepun yang kian lembab. Pengumuman tersebut dibuat oleh Perdana Menteri Jepun, Shinzo Abe selepas mesyuarat kabinet.
Pakej tersebut mengandungi perbelanjaan langsung bernilai kira-kira 7.5 trillion yen untuk jangka masa 2 tahun akan datang.
Menurut penganalisis pasaran, jumlah rangsangan bernilai 28.1 trillion yen itu termasuk perkongsian awam dan swasta, serta jumlah lain yang tidak boleh memberi rangsangan segera terhadap pertumbuhan ekonomi Jepun.
 US Dollar mencecah paras terendah iaitu 101.53 berbanding yen. Angka ini merupakan nilai terburuk sejak 11 Julai.
Sementara itu, kebanyakan pelabur masih menanti keputusan data utama Amerika Syarikat pada lewat hari ini untuk menilai keadaan ekonomi semasa. Laporan itu dianggap penting bagi melihat sama ada ekonomi terbesar itu cukup kuat untuk sebarang kenaikan kadar pada akhir tahun ini.
Jabatan perdagangan AS akan mengeluarkan laporan berkaitan Indeks Perbelanjaan Penggunaan Peribadi (PCE) bagi bulan Jun, termasuk pedapatan peribadi dan perbelanjaan bagi bulan yang sama pada 8:30 malam ini.
Motivasikan petang anda dengan kisah ini. Ini bacaan petang yang amat bermanfaat!


“Jangan Cakap Kami Tak Bagi Amaran!” – Beijing

Kebimbangan pasaran yang disebabkan oleh ketegangan perang dagang antara Amerika Syarikat dan China dilihat menyokong dagangan dolar Amerika pada hari ini.
Akhbar The People’s Daily yang dimiliki oleh Parti Komunis pemerintah di China telah memberi amaran bahawa Beijing bersiap sedia untuk menggunakan elemen nadir bumi sebagai senjata sokongan dalam perang dagang berdepan Amerika Syarikat.
Dengan nada yang ekstrem, China menyatakan “jangan katakan yang kami tidak memberi amaran”. Selain itu juga, China menegaskan supaya tidak memandang rendah keupayaan mereka untuk bertindak balas terhadap Amerika Syarikat.
Amaran tersebut muncul susulan Global Times melaporkan pada Selasa bahawa China sedang mempertimbangkan untuk mengetatkan eksport logam bumi ke Amerika Syarikat.
 Ketika lawatan ke Tokyo minggu ini, Presiden Donald Trump juga ada menyatakan pada persidangan bahawa Amerika Syarikat tidak bersedia untuk membuat perjanjian perdagangan bersama China buat masa ini walaupun China bersedia untuk meneruskannya.
Pelabur melihat situasi ini semakin meningkatkan lagi ketegangan perang dagang di antara dua ekonomi gergasi dunia itu. Situasi yang berlanjutan akan turut menjejaskan keseimbangan pada pertumbuhan ekonomi global.
Sentimen pasaran yang bakal kembali berisiko akan memberi kelebihan terhadap dagangan safe-haven khususnya Yen. Pelabur akan lebih tertarik ke arah aset pelaburan yang lebih selamat dan menjadikan matawang yang berpulangan rendah mendapat permintaan tinggi dalam pasaran.
Jadi, bagaimanakah agaknya pengakhiran babak kemuncak perang dagang yang terus membimbangkan pasaran semasa ini?
Terus ikuti perkembangan semasa perang dagang Amerika Syarikat dan China untuk membantu anda menilai situasi dalam pasaran dan tahap risiko kepada dagangan harian anda.


Pergerakan Pasaran Kewangan Global Setakat Malam Ini

Emas mendapat sokongan selepas data lemah harga pengguna US pada Rabu dan berpatah balik dengan mendadak semasa kenyataan polisi monetari The Fed yang menyokong US dolar.
Penetapan kadar faedah bank pusat US semalam sejajar dengan jangkaan pasaran dengan kenaikan 0.25% kepada 1.25% yang juga merupakan kali kedua kadar itu dinaikkan tahun ini.
Walaupun terdapat pengurangan dalam ramalan inflasi dalam jangka pendek, tetapi tiada perubahan dalam tempoh jangka masa sederhana. Kenyataan bank pusat juga menunjukkan terdapat satu lagi kenaikan kadar tahun ini mengikut ramalan bank pusat.
Keyakinan Janet Yellen dalam sidang media ditambah dengan komitmen untuk normalisasi polisi menyebabkan US dolar mengukuh semula. Dengan jangkaan kadar yang lebih tinggi di masa hadapan, ini menyebabkan pasaran lebih memilih untuk memegang US dolar berbanding emas kerana hasil yang lebih tinggi.
 Sejak pengukuhan US dolar semalam, Eur/Usd kini telah jatuh 150 pip dari paras tertinggi Rabu 1.1295.
Laporan tuntutan pengangguran sebentar tadi juga menambah sentimen positif US dolar di mana jumlah tuntutan berkurang sebanyak 8,000 minggu lalu.
Dengan kenyataan The Fed yang meyakinkan pada Rabu dan undian 5-3 yang tidak dijangka dalam Bank of England sebentar tadi, memberikan gambaran bahawa bank pusat global kini lebih hawkish berbanding apa yang dijangka oleh pasaran.
US dolar ketika ini mengukuh secara berterusan dan hasil-bon juga bergerak lebih tinggi di mana komoditi seperti emas kehilangan sokongan dengan keyakinan terhadap bank pusat.
Kini apa yang akan menjadi perhatian bagi US dolar adalah kejatuhan mendadak pasaran ekuiti US yang berpotensi menyokong emas dan juga jika Presiden Trump berhadapan dengan tekanan baru.


Perkembangan Terkini Yang Menimpa Dagangan Emas Dalam Sesi Asia

Harga emas mencatatkan kenaikan sederhana dalam sesi Asia pada Jumaat disamping kadar permintaan dari China yang masih diletakkan sebagai fokus.
Emas bagi penghantaran Jun di bahagian Comex New York Merchantile Exchange meningkat sebanyak 0.04 peratus kepada $1,256.88 satu troy ounce.
Semalam, dagangan emas dicatat stabil pada Khamis selepas minit Mesyuarat Fed Mei menimbulkan kebimbangan sama ada Fed akan meneruskan rancangan untuk menaikkan kadar sebanyak dua kali lagi tahun ini.
Menurut minit mesyuarat 2 hingga 3 Mei yang dikeluarkan pada Rabu, sebahagian besar pegawai Fed berkata bahawa peningkatan kadar faedah jangka pendek diperlukan tidak lama lagi sekali gus mencerminkan bahawa Fed telah bersedia untuk menaikkan kadar faedah pada mesyuarat bulan Jun.
 Menurut Fed rate monitor tools, hampir 80 peratus daripada pelabur menjangkakan bahawa Fed akan menaikkan kadar bulan depan.
Namun begitu, pandangan agresif ini diimbangi oleh komen daripada ahli Fed yang mengatakan bahawa beberapa petunjuk diperlukan bagi membuktikan bahawa kelemahan dalam suku pertama ini bersifat sementara.
Pertumbuhan ekonomi AS yang diukur melalui data KDNK juga dikeluarkan meningkat sebanyak 0.7 peratus iaitu tempoh yang paling perlahan sejak 2014.
Satu lonjakan dalam Dollar bagaimanapun memberi kesan kepada harga emas yang turun ke paras terendah disebabkan data tuntutan pengangguran yang dicatat positif.
Kenaikan Kadar Faedah AS Pada Bulan Jun dianggap Terlalu Agresif : James Bullard


Analisis Teknikal USD/CAD – Timeframe H1 – 2/10/2018

Pergerakan harga pada chart USD/CAD semalam masih mengekalkan penurunan yang dibuat setelah penurunan drastik ditunjukkan harga pada penghujung minggu lalu berikutan rundingan NAFTA yang kembali positif. Matawang CAD dilihat semakin mengukuh setelah rundingan NAFTA telah mencapai kesepakatan di antara ketiga-tiga negara Amerika Syarikat, Mexico serta Kanada dan digantikan kepada United States-Mexico-Canada Agreements (USMCA). Pengukuhan matawang Loonie itu juga turut disumbang oleh peningkatan harga pasaran minyak mentah dunia. Berdasarkan indicator Moshed Magic Line, harga telah turun melepasi paras support MagicS2 di mana harga telah membuat Lower Low yang baru pada paras 1.2781 melepasi paras terendah yang dicapai pada penghujung Mei lalu sebelum kembali pantul semula ke paras SBR (support become resistance) di 1.28150.
Pada pasaran Asia hari ini, harga dilihat bergerak rendah dari paras Magic Pivot 1.2826 dan cuba untuk membuat kenaikan melepasi paras SBR 1.28150. Kemudian, harga telah membuat sedikit lonjakan pada penghujung sesi di mana harga berjaya naik melepasi paras SBR 1.28150 dan telah menyentuh paras Magic Pivot 1.2826. Jika harga tidak mampu membuat lonjakan dan CAD terus mengukuh dan menekan harga, berkemungkinan harga akan meyambung penurunan ke paras support 1.2765 (MagicS1) dan membuat Lower Low yang baru. Kemudiannya, penurunan yang diteruskan akan melihatkan harga menuju ke paras support 1.2720 (MagicS2) atau lebih rendah lagi berkemungkinan ke paras support 1.2659 (MagicS3).
 Namun, jika harga mampu membuat lonjakan semula, paras yang dilihat berpotensi untuk dicapai adalah pada resistance 1.2872 (MagicR1) sebelum harga meneruskan kenaikan menguji paras SBR (support become resistance) pada 1.29000. Jika harga berjaya menembusi (breakout) paras tersebut, harga dilihat akan naik melepasi paras resistance 1.2933 (MagicR2) atau jika kenaikan harga masih diteruskan, paras resistance 1.2978 (MagicR3) yang berada lebih tinggi berpotensi untuk dicapai harga.
Terus ikuti perkembangan rundingan NAFTA atau terkini dikenali sebagai USMCA dan juga perkembangan pasaran minyak mentah semasa yang banyak menggerakkan harga pada chart USD/CAD ini. Tentukan paras-paras yang menjadi tumpuan harga pada chart USD/CAD dengan bantuan indicator Moshed Magic Line untuk melengkapkan analisis teknikal harian anda.

Paras support: 1.2765, 1.2720, 1.2659.
Paras resistance: 1.2872, 1.2933, 1.2978.


Trend Kenaikan EUR/USD Terbantut Sementara Tumpuan Beralih Pada Mesyuarat ECB

US dolar mula paparkan pengukuhan pada dagangan menuju ke penghujung minggu ekoran sentimen pasaran yang dinilai berisiko.
Menambah kebimbangan terhadap kesan kemelesetan ekonomi, kebanyakan syarikat gergasi dunia dilaporkan menghentikan sementara waktu pengambilan pekerja serta mengurangkan bilangan pekerja sedia ada seperti Google dan Ford.
Justeru, kelebihan kembali beralih kepada mata wang safe-haven US dolar semula sebelum tumpuan kepada mesyuarat FOMC minggu hadapan pula.
Mata wang Euro mula didagangkan perlahan semalam selepas paparkan prestasi cemerlang sejak awal minggu dengan pelabur kini sedang menantikan keputusan mesyuarat bank pusat Eropah.
Pasaran terus berteka-teki sama ada European Central Bank (ECB) bakal menaikkan kadar faedah sebanyak 25 atau 50 mata asas untuk mesyuarat polisi terbaru ini.

Pergerakan harga pada carta pasangan mata wang EUR/USD dilihat mula pamerkan corak penurunan harga pada Rabu semalam, membantutkan trend kenaikan sebelum ini.
Harga dilihat gagal untuk melepasi paras ketinggian yang dicapai pada Selasa lalu dengan paras 1.0270 menjadi rintangan sebelum harga catatkan penurunan harian lebih 100 pips semalam ke paras jangkaan support 1.01600.
 Walaupun sedikit melantun lemah dari paras tersebut untuk dagangan yang bersambung ke sesi Asia pagi Khamis ini, pelabur bersedia untuk penurunan lebih rendah harga setelah harga susut di bawah paras halangan Moving Average 50 (MA50) pada rangka masa 1 jam di carta EUR/USD yang menjadi isyarat awal perubahan trend bearish.
Penurunan lebih rendah jika diteruskan dilihat bakal menuju pula ke paras 1.01000 untuk menguji zon RBS (resistance become support) tersebut.
Penurunan lanjut harga seterusnya bakal menjejaki semula zon support utama pada paras pariti 1.0000 yang menjadi tumpuan minggu lalu.
Sebaliknya jika keputusan mesyuarat ECB sebentar lagi menyokong lonjakan buat Euro, harga bakal mengatasi ketinggian sebelum ini untuk ke paras rintangan seterusnya pada 1.03000.
Kenaikan yang diteruskan untuk menyambung pergerakan bullish harga dilihat akan mencapai semula ke paras tumpuan pada 1.04000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Terkini Pasaran Forex Setakat Pada Malam Ini

US dollar meneruskan penguatan pada awal dagangan sesi New York pada Jumaat. Matawang safe-haven Yen dan CHF juga meneruskan penguatan secara keseluruhan setakat pada pukul 9 malam.
Indeks US dollar yang mengukur kekuatan matawang greenback berbanding matawang utama yang lain naik 0.41% setakat pada pukul 9 malam.
Major pair EUR/USD membuat penurunan sebanyak 0.48% dengan GBP/USD susut 0.45%. USD/JPY  setakat ini membuat penurunan 0.15%, USD/CAD pula naik 0.25%. USD/CHF pula naik sehingga 0.83%. Pair AUD/USD dan NZD/USD masing-masing melemah sebanyak 0.56% dan 0.13%.
 Matawang paling kuat setakat ini adalah JPY dan USD, manakala matawang paling lemah adalah CHF. Dengan menggabungkan matawang paling kuat dan lemah, pair JPY/CHF dan USD/CHF masing-masing merekodkan kenaikan 0.93% dan 0.71%.
Perhatian pasaran ketika ino terarah kepada mesyuarat G7 yang akan berlangsung hujung minggu ini di Quebec Kanada. Isu utama yang akan menjadi perhatian adalah isu ketegangan perdagangan antara Amerika Syarikat dan negara-negara utama yang lain.
Berdasarkan retorik terbaru Presiden Trump, pasaran tidak melihat beliau akan cuba berlembut dengan negara-negara G7 dalam mesyuarat hujung minggu ini. Beliau dijangka akan terus teguh dengan pendirian isu perdagangan dan dasar melindungi ekonomi Amerika Syarikat.
Trump pada Khamis juga telah menuduh Perancis dan Kanada yang mengenakan Amerika Syarikat dengan tariff yang besar.


Huru-hara Dalam Pasaran, Ini Jadi Pada USD!

USD kekal kukuh
Minit mesyuarat FOMC jadi tumpuan
Euro alami kejatuhan harian terbesar

Dolar Amerika terus didagangkan lebih kukuh setelah melalui sesi dagangan yang ‘huru-hara’ pada pembukaan dagangan 2023.
Greenback melonjak lebih 1% dalam sekelip mata pada sesi Eropah dan pengukuhannya berterusan pada sesi New York, menyaksikan kebanyakan mata wang utama pula menjunam parah.
Namun, keuntungan yang dicatatkan sebelum ini berkurangan pada sesi Asia, di mana indeks dolar sedikit susut 0.2% pada sekitar harga 104.46.
Antara mata wang paling teruk terjejas adalah euro yang mencatat kejatuhan harian terbesarnya sejak Oktober ke paras terlemah 3 minggu berbanding US dolar.
 Sementara itu, mata wang pound pula tanpa dijangka lebih berdaya tahan dengan  didagangkan stabil pada sesi Asia  setelah mengalami turun naik yang tidak menentu pada sesi terdahulu.
Menjejak pergerakan mata wang berkaitan komoditi, dolar Australia dan New Zealand masing-masing cuba untuk bangkit semula susulan junaman sesi sebelum ini.
Bagaimanapun, prospek menyuramkan terhadap ekonomi dan Covid-19 China membataskan pergerakan kedua-dua mata wang sensitif risiko itu.
Dalam pada itu, dolar Kanada malangnya gagal bangkit semula selepas diheret jatuh oleh penurunan dalam dagangan minyak mentah.
Pelabur kini mengalihkan tumpuan kepada penerbitan laporan minit mesyuarat polisi FOMC pada awal pagi Khamis (3.00 pagi waktu Malaysia).
Sebelum itu, pelabur terlebih dahulu akan diperlihatkan dengan keluaran data PMI pembuatan tinjauan ISM dan pembukaan pekerjaan JOLTS  Amerika Syarikat pada sesi New York.


Ini Adalah Punca AUD/USD Jatuh Hampir 80 Pips Hari Ini

Pasangan matawang AUD/USD meneruskan penurunan selepas jatuh daripada paras dua minggu tertinggi semalam, memecah paras harga psikologi utama, 0.8000 pada tengahhari Khamis sebentar tadi.
Semalam, Fed telah mengumumkan bahawa mereka akan memulakan normalisasi penyata imbangan pada bulan Oktober, dan unjuran ‘dot plot’ menunjukkan akan berlaku satu lagi kenaikan kadar pada akhir tahun 2017. Secara keseluruhannya, Fed mengeluarkan kenyataan yang lebih hawkish berbanding jangkaan, mengurangkan tekanan pada US dolar dan menekan matawang yang mempunyai hasil pulangan yang lebih tinggi seperti Aussie.
Selain daripada pembelian greenback yang melonjak ketika ini, permintaan terhadap komoditi yang berkurangan terutamanya tembaga yang berkait rapat dengan matawang Aussie turut memberi kesan langsung kepada kejatuhan nilai ketika ini.
 Pada jam 1.10 petang tadi, Gabenor RBA (Bank pusat Australia), Phillip Lowe menjelaskan bahawa bank pusat Australia masih belum melihat keperluan kepada pengetatan dasar monetari, sekali gus menolak AUD/USD jatuh lebih rendah ke kawasan 0.7970/65.
Pada jam 3.20 petang, AUD/USD didagangkan pada 0.79518, jatuh hampir 80 pips atau 1.00%
Fokus pelabur kini beralih kepada data pekerjaan dan pembuatan Philly Fed di Amerika Syarikat malam ini, di mana setiap data ekonomi US yang baru akan menjadi pengukur kepada keadaan ekonomi di samping mengukuhkan pandangan Fed untuk menaikkan kadar faedah mereka akhir tahun ini.


Paras Harga $1.2100 Sokong GBP/USD Dari Jatuh Lebih Rendah

Penghujung sesi dagangan Eropah bersambung hingga ke sesi New York semalam kembali menyaksikan US dolar menyusut, gagal untuk terus mengekalkan pengukuhannya berbanding mata wang utama yang lain dalam pasaran.
Selepas terbitan data perbelanjaan peribadi pengguna (PCE) Amerika Syarikat (AS), bacaan tahunan teras yang susut kepada 4.7% daripada 4.9%, di bawah ramalan 4.8%, menunjukkan penurunan dilanjutkan pada bulan Mei namun masih kekal di paras tertinggi 40 tahun.
Walau bagaimanapun, penganalisis memberi amaran bahawa US dolar boleh mengukuh semula ekoran faktor fundamental masih lagi memberi sokongan terhadap pendirian dasar monetari Federal Reserve (fed) yang hawkish dan kebimbangan terhadap risiko kemelesetan.
Sementara, mata wang Pound pula masih didagangkan lemah disebabkan oleh kebimbangan terhadap inflasi di United Kingdom (UK) mungkin bakal berterusan lebih lama menurut Gabenor bank pusat England (BOE), Andrew Bailey.
Selain itu juga, kebimbangan terhadap ketidaktentuan Brexit yang berlarutan selepas 2 tahun UK secara rasmi meninggalkan blok Eropah turut membayangi risiko Pound dalam pasaran susulan perubahan pada protokol Ireland Utara yang didesak oleh UK, namun ditentang oleh Kesatuan Eropah (EU).

Pergerakan harga pada carta pasangan mata wang GBP/USD semalam menyaksikan penurunan awal harga ke paras tumpuan sekitar 1.21000 namun harga tidak berjaya menembusi paras tersebut sebelum melantun semula mencatat kenaikan hampir 100 pips.
 Harga telah melonjak semula ke zon 1.22000 yang kini menjadi rintangan terbaru buat harga selepas harga juga melepasi halangan Moving Average 50 (MA50) pada rangka masa 1 jam yang memberi isyarat awal untuk pergerakan bullish.
Namun berlaku perubahan arah harga semula pada dagangan hari ini (Jumaat) susulan penurunan semula harga dipaparkan pada sesi Asia untuk menuju semula ke paras sokongan 1.21000 yang diuji semalam.
Sekiranya harga meneruskan penurunan lanjut dan menembusi zon 1.21000, trend bearish harga akan dikekalkan untuk harga menyambung penurunan yang lebih rendah menuju pula ke zon support 1.20000.
Sebaliknya jika berlaku kenaikan semula harga, rintangan pada zon 1.22000 bakal diuji sebelum harga yang meneruskan kenaikan lebih tinggi dan turut melepasi halangan MA50 akan berikan petunjuk pergerakan bullish semula.
Kenaikan lebih tinggi yang berjaya diteruskan pula diramalkan bakal menuju ke paras tumpuan seterusnya pada 1.23000, iaitu zon rintangan penting yang masih gagal ditembusi harga sejak dagangan minggu lalu.
Lihat gambar carta harga pasangan GBP/USD di bawah untuk rujukan analisis teknilal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Rupa-Rupanya Ini Punca Junaman Euro Pagi Ini

Euro mencatatkan kerugian dalam sesi Asia pada Rabu kerana mendapat tekanan daripada masalah politik di Eropah menjelang pilihanraya yang akan datang.
Presiden Perancis terus tenggelam dalam kancah skandal hubungan sulit beliau disamping ketidakpastian tentang tarikh pilihanraya diantara 23 April hingga 7 Mei akan datang.
Euro mneyusut sebanyak 0.1 peratus berbanding US Dollar kepada $1.0671 selepas jatuh serendah $1.0656 pada hari Selasa.
EUR/USD, 30 minit
Berbanding Yen, Euro turun menjunam sebanyak 0.1 peratus hanya dalam sekelip mata.
Selain Perancis, pilihanraya juga dijadual akan dijalankan di Belanda, Jerman, dan mungkin Itali.
 Namun begitu, kenaikan US Dollar masih kekal terhad oleh pendirian perlindungan oleh Presiden AS, Donald Trump. Minggu lalu, Trump dan penasihat perdagangan beliau telah mengkritik China, Jerman dan Jepun serta mendakwa mereka sengaja menurunkan nilai matawang bagi memberi manfaat buat negara masing-masing.
Menurut Ketua Strategi Forex di Mizuho Securities di Tokyo, ketidakpastian pilihanraya presiden di Perancis adalah negatif untuk matawang Euro.
Dalam masa yang sama, matawang Greenbcak masih mendapat sokongan daripada berita kejatuhan rizab pertukaran asing China yang jatuh mendadak di bawah $3 Trillon pada bulan lepas buat kali yang pertama dalam tempoh setahun.
US Dollar juga meningkat berbanding matawang Yen sementara tumpuan diberikan kepada lawatan Shinzo Abe untuk bertemu Trump pada minggu ini bagi membincangkan isu perdagangan dan pertahanan.
USD/JPY, 30 minit
Peningkatan Stok Simpanan Minyak Mentah di AS Punca Utama Logam Hitam Menjunam dalam Sesi Ini!